Abu Hamza ostaje u imigracionom centru - Klix.ba\n17.12.2009. u 16:17\nUstavni sud BiH danas je odbacio apelaciju Al Husina Imada, poznatijeg kao Abu Hamza, kojom je tražio preispitivanje više presuda Suda BiH kojom je potvrđeno produženje nadzora nad njim u Ustanovi za prihvat stranaca - Imigracioni centar Istočno Sarajevo.\nAbu Hamza je tražio preispitivanje presuda kojim je potvrđeno produženje njegovog nadzora, koje je utvrđeno u relevantnom upravnom postupku, saopšteno je iz Ustavnog suda.\nUstavni sud BiH usvojio je apelaciju Ante Zečevića podnesenu zbog nezakonitog statusa, jer je smješten na Odjeljenje za izdržavanje mjere bezbjednosti obaveznog psihijatrijskog liječenja i čuvanja u zdravstvenoj ustanovi Kazneno-popravnog zavoda u Zenici.\nU obrazloženju se navodi da je u tom predmetu utvrđena povreda Ustava BiH i Evropske konvencije za zaštitu ljudskih prava i osnovnih sloboda.\nUstavni sud je zaključio da nadležne vlasti ne poštuju materijalnopravne i institucionalne standarde iz Ustava BiH kada je riječ o licima koja krivično djelo učine u stanju neuračunljivosti.\nVladi distrikta Brčko naloženo je da preduzme korake radi osiguranja apelantovih ustavnih prava, u skladu sa odlukom Ustavnog suda BiH.\nNa današnjoj sjednici Ustavni sud BiH riješio je jedan zahtjev za donošenje privremene mjere i 208 pojedinačnih apelacija.\nOd toga Sud je riješio 21 apelaciju u meritumu, 77 apelacija je odbacio zbog očigledne neosnovanosti, a 110 apelacija je odbacio zbog drugih razloga nedopustivosti, kao što su protekao rok za podnošenje, neiscrpljivanje pravnih lijekova, nenadležnost Ustavnog suda BiH.\nU više meritornih odluka Ustavni sud BiH je utvrdio povredu prava na pravično suđenje zbog nerazumne dužine trajanja postupka pred sudovima i upravnim organima.\nUstavni sud BiH je ponovo istakao da je ovaj pravni problem konstantno prisutan u praksi, te da sudovi i upravni organi ne vode dovoljno računa o standardima koji proizlaze iz Ustava BiH i Evropske konvencije za zaštitu ljudskih prava i osnovnih sloboda.\nNa ovoj sjednici u osam od 21 meritorne odluke Ustavni sud BiH raspravljao je o povredi prava na pravično suđenje zbog nerazumne dužine trajanja postupka.\nNarednu sjednicu Vijeća od pet sudija Ustavni sud BiH će održati 12. januara 2010. godine.\nNa čitavoj teritoriji Crne Gore proglašena epidemija nove gripe\n17.12.2009. u 16:21\n"Ako mi sugerišu ostavku, podnijet ću je"\n17.12.2009. u 16:16


AdmiralBet fantazi liga - Legendary team na pol poziciji, gusto u trci za 50.000 freebet sredstava! - Admiral Bet SPORT\nAdmiralBet fantazi liga – Legendary team na pol poziciji, gusto u trci za 50.000 freebet sredstava!\nMilovan Longinov Posted on 31. avgusta 2019. 10:40 31. avgusta 2019. 10:49\nDragi naši "fantazeri", danas startuje četvrto kolo, nakon kod dodeljujemo prve nagrade i opet otvaramo našu ligu za nove članove i borbu za iste u mesecu oktobru.\nNajteže je bilo izabrati pravog kapitena, a po anketama najviše igrača na svetu dodelilo je traku Rahimu Sterlingu, potom Hariju Kejnu i tek na trećem mestu bio je Mohamed Salah koji se najviše isplatio. Salah je dao dva gola, uz tri bonusa, doneo je 15 bodova, Sterling je ostao samo na osam, dok je najveće razočaranje bio Hari Kejn sa mizerna dva boda u razočaravajućem porazu od Njukasla – 0:1. Mnogi nemaju Kuna Aguera, zbog čestih rotacija Pepa Gvardiole, ali Argentinac je doneo već mnogo bodova i u prošlom kolu čak 13.\nNovo kolo, novi derbi\nJedini derbi ovog kola je Arsenal – Totenhem gde se očekuje, kao i uvek, veliki broj golova. Kejn voli da igra protiv Arsenala i moglo bi da se obije o glavu što ga je 408.471 igrača izbacilo pred ovo kolo.\nIgrač koga je najviše igrača ubacilo i pred ovo kolo je neverovatni napadač Noriča – Puki. Blizu miliona ljudi ga je ubacilo i pred četvrto kolo i mnogi očekuju da će biti koban i po odbranu Njukasla, nakon što je pogađao na svakoj prethodnoj utakmici protiv Liverpula, Njukasla 3x i Čelsija.\nUz njega, drugi igrač sa najviše transfera je ofanzivac Čelsija Maunt, koji košta samo 6,3 i od njega se očekuje mnogo na poziciji "desetke".\nNaša liga – PUCA!\nKao što znate, svakog meseca, prvih 15 igrača dobija nagrade, a trenutno prvog i 15. deli samo 19 bodova i svi znamo koliko je to malo. Prvi je Legendary team �, koga predvodi Aleksa Stanković sa neverovatnih 224 poena. On je hrabro dao traku Pukiju koji mu je doneo 22 poena i čak 71 u trećem kolu.\nNjemu za vrat dišu:\n# Isa i Bisa\nPredrag Nikolic 219 poena\nVojo Kecman Gunners 218 poena\nФк Динара 217 poena\nDjipalo Junuz 217 poena\nBiće jakooo čupavo u poslednjem kolu za prve mesečne nagrade, a tu smo opet da sumiramo utiske u ponedeljak, kada ćemo objaviti i igrače koji su dobitnici prvih nagrada.\nTagovi : admiralbet fantazi, fantazi\nSamo u Turskoj – Penal, preokret, četiri crvena i gol za pobedu u 98'!\nMedvedev se svađao s navijačima i izbacio Lopeza


Zemaj: Nadam se da će protokol za primjenu terapije kovalentnom plazmom biti uskoro odobren – Radio Gora\nZemaj: Nadam se da će protokol za primjenu terapije kovalentnom plazmom biti uskoro odobren\nMinistarstvo zdravlja formiralo je prije mjesec dana radnu grupu, koja ima za cilj da izradi protokol za upotrebu kovalentne plazme za liječenje pacijenata zaraženih koronavirusom, prenosi Gazeta Express.\nMinistar zdravlja Armend Zemaj istakao je da ta radna grupa intenzivno radi kako bi što prije započela liječenje pacijenata prema novoj metodi. Naveo je takođe da je optimista da će protokol za primjenu te terapije biti uskoro odobren.\nGovoreći o vakcini protiv koronavirusa, poručio je da će građani imati koristi od vakcinacije, koja će sadržati i remdesivir i sezonsku vakcinu protiv gripa.\nMinistar zdravlja je naveo i da je Radna grupa za izradu protokola o upotrebi kovalentne plazme kod pacijenata sa kovid-19, sastavljena od stručnjaka iz relevantnih oblasti, koji posjećuju zemlje u regionu i konsultuju se sa stručnjacima iz tih zemalja.\n“Radna grupa intenzivno radi. Bilo je posjeta regionu, sa radnim profesionalcima koji poštuju klinički vodič, ali i nacionalni protokol za izradu i usvajanje, čak i odobrenje upotrebe plazme za koju se vjeruje da može pomoći pacijentima koji se liječe od koronavirusa, posebno onima koji su hospitalizovani i kojima je ovaj tretman potreban”, istakao je Zemaj.\nPoručio je da se nada da će taj vodič biti ubrzo odobren, kako bi ga uporedili na osnovu profesionalne prakse zasnovane na parametrima i naučnom aspektu onoga što Kosovo ima i Klinikom za transfuziju krvi i zarazne bolesti.\nTerapija plazmatskim antitijelima, kako se navodi, našla je primjenu u raznim dijelovima svijeta, mada se ne smatra lakim postupkom. Ova terapija se ne može primjeniti na svaku osobu, ali o njoj odlučuju medicinski stručnjaci.\nDrugi tretman za kovid pacijente je lek remdesivir. Iako je SZO nedavno izašla sa stavom koji ne preporučuje ovu vrstu liječenja, postoji nekoliko drugih preporuka zasnovanih na naučnoj literaturi za ovaj tretman u zemljama poput Japana, Kine i Indije.\nRemdesivir je postao najtraženiji lijek na Kosovu i kupuje se po vrlo visokoj cijeni. Prema riječima Zemaja, Ministarstvo zdravlja će otkupiti jednu količinu tog lijeka i isto obezbjediti od Evropske unije.\nMinistar zdravlja je dodao da će remdesivir biti doniran besplatno za liječenje pacijenata zaraženih koronavirusom.\n“Potpisao sam klinički vodič za omogućavanje upotrebe tri lijeka koja se sada koriste. Agencija je smanjila i ubrzala postupke za uvoz i uvoz, u fazi smo nabavke određenog dijela, koji će biti besplatno doniran za liječenje pacijenata. Vjerujem da će vrlo brzo biti obezbjeđen iz budžeta”, izjavio je Zemaj.\nUprkos terapijama, države svijeta su u trci da obezbjede antikovid vakcinu. Zemaj, međutim, garantuje da Kosovo ne zaostaje za drugima i da će građani imati sigurnu vakcinaciju.\n“Mi smo dio svih procesa kojima su se evropska zajednica i cijela zemaljska kugla posvetili u pružanju ove vakcine. Građani će imati vakcinu kad god bude ona bude bila u upotrebi u skladu sa distribucijom”, nastavio je Zemaj.\nPovodom sezonske vakcine, Zemaj je rekao da je već obezbjeđeno 170.000 vakcina, dok se radi na još 50.000.


Urbanizam između globalnog i lokalnog | Traganje za gradom\nUrbanizam između globalnog i lokalnog\nObjavljeno Sunday, 17. April 2011. autor Đorđe\nNačin umišljanja vizije gradske matrice po kome ona (vizija) treba da bude celovita, da se putem nje (vizije) upravlja ukupnim gradskim prostorom globalno sagledanim, pre svega stručnim gledanjem kroz durbin statistike, postao je prekomernom upotrebom iznuđeni standard. Lokalno biće pojedinih gradskih krajeva je utopljeno u globalnu viziju, depersonalizovano, mada se kasnije detaljnije iscrtava i raščlanjuje ali sledeći predhodno ustanovljena globalna pravila. U slučaju Beograda radi se o teritoriji od osadeset hiljada hektara, od Pančeva do Surčina i od Zuca i Rušnja, pa sve do Ovče i Borče, ne ispuštajući iz vizure mantru o pravcu ka severu i zapadu, tamo ka Evropi. Prilježni na poslu, upravljajući se prema zadatim radnim obavezama urbanističari su globalnu viziju Beograda nacrtali, prikazali pomoću lepo i primamljivo obojenih fleka na mapi Generalnoh plana do 2021 godine u sitnoj razmeri gde se mesta ne prepoznaju baš najbolje, pa se sve može tumačiti i čitati uz dosta veliki stepen kreativne slobode posmatrača. Sve je to demokratski usvojeno, vizija je overena, učinjenja zvaničnom i dato joj je pravo, ali i obaveza da bude ostvarena.\nMože se postaviti pitanje o svrsishodnosti globalne vizije rasprostrte na ogromnoj teritoriji koja uopšte nije jedinstvena. Naprotiv, sačinjena je od mnogih veoma različitijih delova. Svaki od njih je poseban, autentičan, iznikao upravo na tom, svom i jedinom mestu, nicanje je kao i kod biljaka koje ne mogu da rastu bilo gde i kako kome padne na pamet, iznuđeno lokalnim prilikama, svojim osobenostima delovi grada su stekli sopstveni identitet, izborili se za lik, sadržaj, način života, koristeći lokalnu ponudu pejsaža i tamo zatečenih potencijala. Kreiranje i etabliranje celovite vizije u okviru usvojenog standarda i načina izvođenja urbansitičkih radova može, iz preterane čežnje za boljom budućnošću po zadatim i ozvaničenim, unificiranim pravilima da poremeti prirodan tok razvoja ili promeni sredinu i identitet pojedinih gradskih krajeva. Postoji opasnost, ako to sve bude kako je globalno predviđeno, da krajevi grada u narednih nekoliko decenija počnu da liče jedni na druge, da se marginalizuju autentične vrednosti koje su vremenom sticali i što ih čini prepoznatljivim. Čini se da, sledeći stereotip i iznuđenu metodologiju, preti nasilna promena lokalnog kulturnog modela protivno volji onih koji u njemu opstaju i gde su uložili značajan minuli rad.\nPotreban je naravno plan o elementima od opšteg interesa koji nisu samo Beogradski već se tiču i komunikacija grada sa okruženjem: trase autoputeva, koridori za infrastrukturu, javni prevoz, lokacije fabrika vode, magistralne saobraćajnice, mesta za preradu sekundarnih sirovina, uostalom svega onog što obezbeđuje da gradski sistem i njegovo neposredno okruženje može da funkcioniše i bude u vezi sa svetom. Nije sporno da se uradi i globalno zoniranje ne bi li se u prihvatljivo logičan i funkcionalan odnos postavili prostori za industriju, stanovanje, zelenilo. Cilj je da se jasno opredeli šta je urbana ukupnost i zajednički interes na nivou grada i okolnog prostora na koje vrši uticaj ili isti trpi, sa kojim komunicira, ali da se tom prilikom ne ugroze posebnosti, neophodna je osetljivost za identitet gradskih kvartova i vrednosti koje im pripadaju i po kojima se prepoznaju.\nOstalo mora biti oslonjeno na već postojeći lokalni urbanitet kraja koji je stvaran decenijama, velika je odgovornost to menjati i pretvarati sve u jedinstvenu masu gradskog aglomerata. Masu koja po inerciji, ako se sve izjednači i dovede u istu ravan pa čak i dizajna što se tiče, posebnosti stavlja u drugi plan i umesto afirmisanja vrednosti mesta doći će do bledih kopija konkrtenog pejsaža. Meta stremljenja urbanističkih radova treba da je traženje, nalaženje nije garantovano, prihvatljivog modela planiranja ne bi li se očuvao i unapredio svaki kraj posebno, iz toga i u tome je nalazište inspiracije za viziju koja nudi napredak.\nNaravno, svako ima svoju metu u saobraziju sa interesima koji ih se tiču i buđenje mogućnosti da ih zastupaju i bore se za njih je novi, do pre neku deceniiju, neprepoznatljiv podsticaj. Građani su uočili put ka očuvaju i zaštiti imovine, nisu stigli do lekcije o usklađivanju svog sa javnim interesom jer ga još uvek nisu prepoznali za šta je neophodan nešto veći stepen urbane kulture. Imaoci kapitala teže da ga uvećaju koračajući nepažljivo i bez izvinjenja kad nekoga nagaze što je opet pitanje urbane kulture i prepoznavanja javnog interesa. Država, čiji je zadatak da stvara okruženje u kome bi svi ostali učesnici mogli da razviju svoje misli i za svoj i opšti interes angažuju energiju, na sredokraći između etatizma i populizma pokušava da se domogne demokratskih načina delovanja u praktikovanju urbanizma, teži ka većoj, ako može potpunoj kontroli korišćenja zemljišta i resursa i nalazi potporu u iznuđenom modelovanju načina izvođenja urbanističkih radova. Promoviše država putem svojih institucija, i urbanističara naravno, centralizovani model planiranja grada gde ostali učesnici bivaju sledbenici, građani na primer, promoviše taj model do mere koju joj ostali dopuste. Razumno umanjenje ovog uticaja zasnovanog na mantri da je putem izbora narod državi dato zavetno pravo da umišlja životnu sredinu i ambijent za sve građane, bi bio iskorak ka prihvatljivo usklađenom odnosu globalnog i lokalnog. Decentralizacija gradskog prostora nije samo priznavanje postojanja posebnih celina kao formalnih geografskih entiteta, mora biti i suštinska, pripuštanjem u diskurs o gradu a zatim i u odlučivanje o viziji građanima koji su, iako nisu izabrani već samo biraju, stvarni stanovnici mesta čija se okruženje u budućnosti urbanističarskom vizijom stvara.\nI onda, pomalo istrošena fraza – planiraj globalno ali vodi računa, pre svega, o lokalnom jer tu žive građani Beograda.


Užički radio-amateri obeležavaju Dan grada Užica – Radio klub YU1ABH/YT2W\nDiploma „Užice“ je namenjena radio-amaterima kako domaćim, tako i onim širom sveta. Njihov zadatak je da, u periodu od 1. do 16. oktobra, održavaju veze sa užičkim radio-amaterima. Diploma se dobija za određeni broj sakupljenih poena. Za više podataka pogledajte pravila i informacije o diplomi „Užice“.\nDiploma „Užičani“ je namenjena užičkim radio-amaterima i radio-amaterima koji su aktivni sa područja grada Užica. Njihov zadatak je da, u periodu od 1. do 16. oktobra, urade što više veza sa drugim radio-amaterima promovišući dan grada. Diploma se dobija za određeni broj sakupljenih poena. Za više podataka pogledajte pravila i informacije o diplomi „Užičani“.\nTags: YU1AAX, YU1ABH, YU1ACE, diplome, propozicije, Užice\n« Radio klub je preseljen O diplomi „Užice“ na Televiziji Lav »


Svi projekti, Bezbednosne tranizicije na Zapadnom Balkanu – od zone konflikta do bezbednosne zajednice?\nVaša lokacija / Beogradski centar za bezbednosnu politiku / O NAMA / Projekti / Svi projekti / Bezbednosne tranizicije na Zapadnom Balkanu – ... /\nŠta Balkan može naučiti od EU o regionalnoj bezbednosnoj saradnji?\nKo su lideri regionalne saradnje na Zapadnom Balkanu?\nGodine: 2011, 2012, 2013\nLjudi: Filip Ejdus, Gorana Radovanović, Sonja Stojanović Gajić\nDa li je zapadni Balkan od nekadašnje zone konflikta sada na korak od toga da postane bezbednosna zajednica - pitanje je na koje će u zajedničkom projektu pokušati da odgovore istraživački timovi BCBP i NUPI.\nOd januara 2011. godine BCBP u saradnji sa Norveškim institutom za međunarodne odnose (NUPI) i članicama Konzorcijuma nezavisnih istraživačkih centara Zapadnog Balkana realizuje trogodišnji istraživački projekat čiji je cilj da se ispita proces transformacije regiona iz jedne konfliktne zone u bezbednosnu zajednicu.\nU fokusu istraživanja biće nacionalna i regionalna bezbednost, odnosno bezbednosna saradnja država regiona. Istraživanjem će se identifikovati pozitivni činioci koji utiču na transformaciju, kao i potencijalne prepreke koje ovaj proces mogu usporiti.\nBezbednosni profil regiona Zapadnog Balkana ispitaće se na taj način što će se tragati za odgovorima u četiri tematske celine:\npromene bezbednosnih politika u regionu od 2000. godine,\npromene regionalnog i nacionalnih identiteta,\nproširenje EU i bezbednosne politike i\nteorijsko istraživanje „bezbednosnih zajednica“.\nTagovi: bezbednosna zajednica, regionalna bezbednost, bezbednosna saradnja, Zapadni Balkan, NUPI


Sve u vezi sa parkiranjem na mesta obeležena za osobe sa invaliditetom - Nema opravdanja, ali ima kazna - Javni servis\nIlustracija. Foto: Robert Ruggiero/Unsplash\nNije lako živeti sa invaliditetom, nigde na svetu, a pogotovo ne u Srbiji. Naša zemlja po mnogo čemu zaostaje kad su u pitanju uslovi života ovih osoba, a doprinos tome u velikoj meri daju i bahati vozači koji se bez ikakve griže savesti nepropisno parkiraju na mesta rezervisana za osobe sa invaliditetom. U Beogradu se to dešava svakodnevno, a najčešća opravdanja onima koji to čine su „Šta da radim kad nigde nema mesta..“ i „Stao sam samo na pet minuta“. Koliko može da košta tih pet minuta, ko treba i može da kazni ovakvo ponašanje, a ko uopšte ima pravo da se parkira na ovakva mesta? U potrazi za odgovorima na ova i sva druga pitanja u vezi sa ovom temom, razgovarali smo i sa saobraćajnom policijom i sa komunalnom milicijom, a kontaktirali smo i Sekretarijat za saobraćaj i Upravu grada Beograda. Evo šta smo sve saznali i šta je, na neki način, i nas iznenadilo.\nKad dolazi „pauk“\nBespravno parkiranje na mestu rezervisanom za osobe sa invaliditetom zabranjeno je i Zakonom o bezbednosti saobraćaja i Gradskom odlukom o javnim parkiralištima, što znači da takav prekršaj može sankcionisati i saobraćajna policija i komunalna milicija, zavisi ko pre naiđe na lice mesta. I u jednom i u drugom slučaju, kazna je ista i iznosi 5.000 dinara s tim što se nesavesnom vozaču uručuje prekršajni nalog tako da ima mogućnost da u roku od osam dana plati samo polovinu.\nOsim toga, i jedan i drugi pomenuti organ ovlašćeni su da izdaju nalog Parking servisu da tako parkirano vozilo ukloni, a onda će vlasnik morati da plati i troškove odnošenja koji zavise od mase vozila upisane u saobraćajnu dozvolu i propisani su cenovnikom istaknutim na zvaničnom sajtu JKP Parking servis i na blagajnama objekata sa kojih se preuzimaju odneta vozila. Dakle, sve je jasno, a savet osobama sa invaliditetom kojima neko zauzme mesto je da ipak pozovu komunalnu miliciju jer će oni brže doći, s obzirom na to da saobraćajci imaju mnogo šire nadležnosti, pa samim tim i više posla.\nKako je u tržnim centrima\nMalo komplikovanija situacija je kada se ista ova stvar desi na parkingu nekog od tržnih centara, a u praksi je baš to čest slučaj, kao što smo pokazali u emisiji SAT od 11. oktobra. Tamošnji parking prostori su praktično privatno vlasništvo i teoretski ne spadaju u javna parkirališta, što znači da se na njih ne odnosi pomenuta gradska odluka, ali ni Zakon o bezbednosti saobraćaja, za čije sprovođenje se stara saobraćajna policija. Drugim rečima, ispada da niko nije nadležan za ono što se dešava na tim mestima i da one koji se tamo bahato parkiraju na mesta rezervisana za osobe sa invaliditetom, nema ko da kazni. Srećom, u praksi nije baš tako.\n– Sva parkirališta na koja je ulaz slobodan i na koja svako može da uđe, smatraju se javnim, bez obzira na to što pripadaju tržnom centru i ako nas neko pozove, ili mi sami vidimo da se tamo neko parkirao na mesto koje je rezervisano za osobe sa invaliditetom, mi ćemo takvog vozača kazniti – kaže Ivan Divac, vršilac dužnosti sekretara komunalne milicije u Beogradu.\nOvakvo tumačenje zvanično su nam potvrdili i iz Sekretarijata za informisanje gradske uprave Beograda. Evo šta tačno piše u njihovom zvaničnom odgovoru:\n– Garaže koje se nalaze na korisničkim parcelama objekata za javno korišćenje namenjene su za javno parkiranje ali nisu u nadležnosti Sekretarijata za saobraćaj ili JKP „Parking servisa“ već vlasnici korisničkih parcela mogu definisati načine pod kojima se ova parkirališta mogu koristiti. Prema Pravilniku o tehničkim standardima pristupačnosti prilikom izgradnje objekata, najmanje pet odsto od ukupnog broja parking mesta mora biti namenjeno za osobe za invaliditetom. Nepoštovanje saobraćajne signalizacije od strane bahatih vozača na korisničkim parcelama ili u objektima za javno korišćenje predstavlja komunalni problem, a kažnjavanje prestupnika u nadležnosti je Komunalne milicije.\nDakle, slobodno zovite komunalnu miliciju kad god vidite da se neko bez prepoznatljive plave nalepnice na prednjem vetrobranu, parkirao na mesto koje je obeleženo za osobe sa invaliditetom. To je jedino što svaki savestan čovek može učiniti kako bi se makar na neki način zaustavili oni koji ionako težak život ovih osoba još dodatno zagorčavaju. A nadležni iz gradske vlasti da što pre propišu pravila ponašanja i na privatnim parkinzima dostupnim većem broju ljudi, kako bi sankcije prema nesavesnim vozačima bile i u potpunosti pravno utemeljene.\nKako do nalepnice\nDa bi mogla legalno da se parkira na obeleženo parking mesto, osoba sa invaliditetom treba da podnese pismeni zahtev na šalteru pisarnice Sekretarijata za saobraćaj u ulici 27. marta broj 43-45. Uz to, potrebno je priložiti i Rešenje Sekretarijata za socijalnu zaštitu izdato za tekuću godinu, kojim se utvrđuje pravo invalida na besplatno korišćenje posebno obeleženog parking mesta, ili popuniti izjavu, kojom podnosilac zahteva potvrđuje da Sekretarijat za saobraćaj po službenoj dužnosti može preuzeti rešenje Sekretarijata za socijalnu zaštitu. U roku od 30 dana započinje se rešavanje zahteva i ukoliko rešenje bude pozitivno, Sekretarijat za saobraćaj o tome obaveštava podnosioca zahteva, koji se obavezuje da po prijemu rešenja, u JKP Parking servis preuzme nalepnicu za korišćenje rezervisanog parking mesta, ili parking kartu za osobe sa invaliditetom.\nUkoliko je reč o vozilu sa ugrađenim ručnim komandama, podnosiocu zahteva se izdaje nalepnica i u tom slučaju se JKP Beograd put istovremeno dostavlja rešenje za obeležavanje rezervisanog parking mesta. Po prijemu rešenja, Beograd put obeležava rezervisano parking mesto (sa brojem registarske oznake) za osobe sa invaliditetom u roku od 15 dana u zavisnosti od vremenskih uslova. Ako vozilo nema ručne komande i procenat invalidnosti je manji od 80 odsto, vlasnik nema pravo na posebno mesto i od Parking servisa će dobiti parking kartu sa kojom, u narednih godinu dana, može da se parkira na bilo kojem mestu obeleženom za osobe sa invaliditetom.\nGde piše da ne sme\nU Članu 19. gradske Odluke o javnim parkiralištima piše da je na javnim parkiralištima zabranjeno parkiranje vozila suprotno saobraćajnom znaku, horizontalnoj i vertikalnoj signalizaciji, a u Članu 66. Zakona o bezbednosti saobraćaja piše da vozač ne sme da zaustavi ili parkira vozilo na parking mestu koje je dopunskom tablom saobraćajnog znaka ili oznakom na kolovozu obeleženo kao mesto za parkiranje za vozila za osobe sa invaliditetom, ako na vozilu ne poseduje odgovarajuću oznaku.\nSAT medija grupa se kroz televizijsku emisiju koja se emituje na RTS i SATplus časopis pridružio aktivno kampanji Srbija bez barijera koju realizuju Srpski filantropski forum i Koalicija za dobročinstvo koju čine\nFondacija Ana i Vlade Divac, Smart kolektiv, Trag fondacija, Forum za odgovorno poslovanje, Privredna komora Srbije i Katalist Balkans a povodom Nacionalnog dana davanja.\nKampanja i Nacionalni dan davanja realizuju se u okviru Projekta za unapređenje okvira za davanja koji finansira Američka Agencija za međunarodni razvoj USAID.\nSAT media grupa nastaviće da problemski i atraktivno predstavlja najvažnija pitanja diskriminacije osoba sa invaliditetom.


Uskoro nova zgrada policije na Rotkvariji | TV KANAL 9 NOVI SAD\nNaslovna EMISIJE Uskoro nova zgrada policije na Rotkvariji\nUskoro nova zgrada policije na Rotkvariji\nVIDEO K9: Centar za socijalni rad dobiće još dva objekta za socijalno zbrinjavanje u ulici Zmaj Ognjena Vuka, a zgrada policije na Bulevaru Kralja Petra I biće rekonstruisana, zahvaljujući odlukama koje su danas doneli odbornici Novog Sada.\nMeđu 33. tačke dnevnog reda pred odbornicima na današnjoj sednici bile su i dluke vezane za rekonstrukciju Dunavskog parka, kao i za izbor direktora u tri javno komunalna preduzeća, Tržnici, Stanu i Novosadskoj toplani.\nGradonačelnik Novog Sada istakao je važnost Predloga odluke o rešavanju stambenih potreba ratnih vojnih invalida i porodica palih boraca na teritoriji Grada, kojom se uređuju uslovi i načini rešavanja njihovih stambenih potreba. Prema njegovim rečima, od ukupno 26 stanova, 22 su namenjena ratnim vojnim invalidima, dok su 4 namenjena porodicama poginulih boraca.\nOdbornici su razmotrili izveštaje poslovanja „Parking servisa“ i JGSP „Novi Sad“ za prethodnu godinu. JGSP „Novi Sad“ poslovalo je sa gubitkom od preko 91-og miliona dinara, a razlog je, kako je pojašnjeno, vanredno stanje zbog pandemije korona virusa i skoro duplo manje naplaćenih vozih karata u 2020.\nNa sednici je raspravljano i o odlukama o uspostavljanju saradnje Novog Sada i Istočnog Sarajeva, odnosno Novog Sada i Aleksandrije iz Egipta.\nGradonačenik Novog Sada najavio je početak izgradnje novog vrtića sledeće nedelje kao i nabavku 10 električnih autobusa u narednom periodu.\nPrethodni tekstNisu isključene smene u “Čistoći”\nSledeći tekst“Gradsko zelenilo” suzbija ambroziju


Gvardiola: Nisam očekivao da će biti ovako dobro\nTrener Bajerna iz Minhena Pep Gvardiola rekao je danas da, kada je preuzimao tim, nije verovao da može biti bolji nego prošle sezone.\nMartovsko krunisanje šampiona: Bajern slavi 24. titulu!\nBavarci u Berlinu savladali Hertu sa 3:1 i sedam kola pre kraja Bundeslige osigurali ostanak titule u Minhenu, piše Mozzart Sport.\nHerta iz Norveške dovela zamenu za Krafta\nNemački fudbalski prvoligaš Herta je potpisala ugovor sa golmanom Runeom Almeningom Jarstajnom, koji dolazi iz norveškog Vikinga iz Stavangera.\n19:04 >> 20:46\nBundesliga: Volfsburg silan u Frajburgu\nFudbaleri Volfsburga pobedili su danas na gostujućem terenu Frajburg sa 3:0, u utakmici 15. kola nemačkog prvenstva i popeli se na peto mesto na tabeli.\nBundesliga: Štutgart bolji od Herte\nTurski fudbalski klub Bešiktaš zainteresovan je za igrača Hamburga Gojka Kačara, preneli su danas mediji.\n14:22 >> 16:43\nHerta ispala, Fortuna u Bundes ligi\nFudbaleri Fortune iz Diseldorfa u dve utakmice su nadigrali Hertu, čime su izborili plasman u nemačku Bundes ligu, dok je čuveni klub iz Berlina ispao u Cvajtu.\nHerta u baražu, Keln ispao iz Bundes lige\nFudbaleri Herte izborili su danas u poslednjem kolu prvenstva Nemačke priliku da sačuvaju bundesligaški status, dok će se u Cvajtu pored Kajzerslauterna direktno preseliti i ekipa Kelna.\nČetiri gola Gomeza, upisao se Kuzmanović\nNapadač Bajerna Mario Gomez posle tri gola Hamburgu u prošlom kolu, izrešetao je Frajburg sa četiri pogotka u pobedi minhenskog tima od 7:0, aktuelni šampion Borusija izgubila je u Dortmundu od...


Advokat uzeo radioaktivne mašine da bi pokrio dug | Palelive.com\nPočetna Novosti Aktuelnosti Advokat uzeo radioaktivne mašine da bi pokrio dug\nDvije radioaktivne mašine iz preduzeća “Termoaparati” /TAT/ u Istočnom Sarajevu završile su kod advokata Boška Čegara sa Pala, nakon sudskog spora koji je vodio sa ovim preduzećem, koje mu je na ime advokatskih usluga dugovalo 75.000 KM.\nPošto “TAT” nije imao sredstava da poravna račune sa Čegarom, u posjedu ovog advokata sudskom presudom našlo se osam mašina, od čega, i dvije dvije radioaktivne mašine, koje su, prema pisanju lista “Pres Republika Srpska”, bez ikakvih mjera obezbjeđenja izvezene iz specijalnog bunkera ovog preduzeća.\nIz preduzeća “TAT” kažu da su slučaj prijavili Regulatornoj agenciji za radijaciju i nuklearnu bezbjednost BiH, ističući da ni sudski izvršilac, niti advokat ovu agenciju nisu obavijestili o transportu mašina.\nU preduzeću “TAT” upozoravaju da može da dođe do eksplozije, radijacije i zagađenja zemljišta, ako ove mašine koje sadrže osiromašen uranijum, budu topljene u nekoj željezari ili rezane na otpadu.\nAdvokat Čegar tvrdi da nije znao ništa ni o kakvoj radioaktivnosti, jer bi u suprotnom “od opasnih mašina pobjegao glavom bez obzira”.\nOn ističe da su mašine u njegovom vlasništvu i da ih čuva na otpadu “Ilios”, dok ne nađe način kako da riješi ovaj problem, dok sa otpada poručuju da o radioaktivnosti ne znaju ništa.\nIz Regulatorne agencije za radijaciju i nuklearnu bezbjednost BiH listu su saopštili da im je Čegar potvrdio da je preuzeo mašine i da ih je skladištio u krugu druge firme u Istočnom Sarajevu, te da uređaji koji su u njegovom vlasništvu nisu aktivni još od 90-ih godina, zbog čega su izvori radijacije oslabili.\nPrethodni članakMinistar podržao Zavod za udžbenike i nastavna sredstva\nNaredni članakAnsambl “Kolo” večeras u Palama


Saopštenje: Lakše odgovarati na izazove i riješavati probleme u većoj zajednici\nsrijeda, 15 maj 2013\tPotpredsjednik Vlade i ministar vanjskih poslova i evropskih integracija Igor Lukšić primio je danas novoizabranog ambasadora Italije Vinćenca Del Monaka.\n„Proširenje Evrospke Unije nije samo vaš prioritet, već i nas u EU, mnogo je lakše odgovarati na izazove i riješavati probleme u većoj zajednici“ - istakao je italijanski ambasador.\nSaopštenje: U Briselu predstavljeni propisi EU u oblasti finansijskih i budžetskih odredbi\nsrijeda, 15 maj 2013\tU Briselu je danas održan sastanak eksplanatornog analitičkog pregleda pravne tekovine za 33. poglavlje koje se odnosi na finansijske i budžetske odredbe.\nEksperti generalnog direktorata za budžet Evropske komisije su članovima crnogorske radne grupe predstavili sadržaj ovog poglavlja i pružili potrebne informacije i uputstva u pravcu primjene evropskog zakonodavstva i daljeg usklađivanja nacionalnog zakonodavstva sa evropskim.\nNAJAVA: Eksplanatorni analitički pregled pravne tekovine za 32. poglavlje Finansijski nadzor srijeda, 15 maj 2013\tEksplanatorni analitički pregled pravne tekovine za 32 poglavlje Finansijski nadzor održaće se 16. maja u Briselu.\nSastanak će otvoriti savjetnik u Direkciji za Hrvatsku, Crnu Goru, Makedoniju, Tursku i Island u Generalnoj direkciji za proširenje Marta Garsija Fidalgo i šef radne grupe za 32. poglavlje je pomoćnica ministra finansija Ana Krsmanović.\nPoziv na konsultacije zainteresovane javnosti povodom izrade Nacrta akcionog plana za 24. pregovaračko poglavlje\nutorak, 14 maj 2013\tMinistarstvo vanjskih poslova i evropskih integracija, kao koordinator procesa pristupanja Crne Gore Evropskoj uniji, objavljuje Poziv na konsultacije zainteresovane javnosti povodom izrade Nacrta akcionog plana za 24. pregovaračko poglavlje.\nKonsultacije će trajati 5 dana, od 14- 18. maja 2013. godine.\nKonsultacijama se obezbjeđuje informisanje najšire javnosti o nacrtu akcionog plana za oblast Pravda, sloboda i bezbjednost, u cilju potpunije razmijene informacija i učestvovanja zainteresovanih strana u pripremi akcionih planova.\nDržavni sekretar MVPEI-a Vladimir Radulović primio predstavnike Globalnog partnerstva za prevenciju oružanih sukoba (GPPAC)\nutorak, 14 maj 2013\tDržavni sekretar MVPEI-a Vladimir Radulović primio je danas predstavnike Globalnog partnerstva za prevenciju oružanih sukoba (GPPAC), kao i koordinatore i predstavnike drugih centara čiji je djelovanje usmjereno ka dijalogu, pregovaranju, obrazovanju, istraživanju i itd. Sastanak je održan u Ministarstvu vanjskih poslova i evropskih integracija, pod pokroviteljstvom Nansen dijalog centra u Crnoj Gori.\nSaopštenje: U Briselu predstavljeni propisi EU u oblasti vanjskih odnosa\nutorak, 14 maj 2013\tU Briselu je danas održan sastanak eksplanatornog analitičkog pregleda pravne tekovine za 30. poglavlje koje se bavi vanjskim odnosima.\nSastanak su otvorili šef radne grupe za ovo poglavlje Goran Šćepanović i savjetnik u Direkciji za Hrvatsku, Crnu Goru, Makedoniju, Tursku i Island u Generalnoj direkciji za proširenje Marta Garsija Fidalgo.\nSaopštenje: Odabrani najbolji autorski radovi na konkursu Njegoš i Evropa\nutorak, 14 maj 2013\tMinistarstvo vanjskih poslova i evropskih integracija je, u saradnji s Ministarstvom prosvjete i Programom za razvoj kapaciteta, povodom 9. maja Dana Evrope, objavilo konkurs na temu „Njegoš i Evropa", za izbor najboljeg autorskog rada.Konkurs je bio otvoren od 26. marta do 26. aprila 2013, a pravo na učešće su imali učenici svih osnovnih i srednjih škola iz Crne Gore.\nUčenici osnovnih škola su imali pravo dostaviti likovni rad, a učenici srednjih škola literarni rad na zadatu temu.Na konkursu su učestvovali učenici iz 40 osnovnih i 7 srednjih škola i u navedenom terminu je pristiglo 514 likovnih i 33 literarna rada.\nNajava: Susret potpredsjednika Vlade i ministra vanjskih poslova i evropskih integracija Igora Lukšića sa italijanskim ambasadorom Vinćencom Del Monako\nutorak, 14 maj 2013\tPotpredsjednik Vlade i ministar vanjskih poslova i evropskih integracija Igor Lukšić primiće sjutra 15. maja novoizabranog ambasadora Italije u Crnoj Gori, Vinćenca Del Monaka.\nNAJAVA: Eksplanatorni analitički pregled pravne tekovine za 33. poglavlje Finansijske i budžetske odredbe\nutorak, 14 maj 2013\tEksplanatorni analitički pregled pravne tekovine za 33. poglavlje Finansijske i budžetske odredbe održaće se 15. maja u Briselu.\nSastanak će otvoriti savjetnik u Direkciji za Hrvatsku, Crnu Goru, Makedoniju, Tursku i Island u Generalnoj direkciji za proširenje Marta Garsija Fidalgo i šef radne grupe za 33. poglavlje Nikola Vukićević.\nSaopštenje: Austrija partner Crnoj Gori na njenom daljem evropskom putu\nponedjeljak, 13 maj 2013\tPotpredsjednik Vlade i ministar vanjskih poslova i evropskih integracija Igor Lukšić sastao se danas sa generalnim sekretarom Ministarstva spoljnih poslova Austrije Johannes Kyrleom, koji je učestovao na međunarodnoj konferenciji “Zapadni Balkan na raskrsnici: Izazov evropskih integracija u doba krize”.\n<< Početak < Prethodna 1 2 3 4 5 6 7 8 9 10 Sljedeća > Kraj >>\tStrana 2 od 384\tCopyright © 2008 Ministarstvo vanjskih poslova i evropskih integracija Crne Gore


Zvezda - Opuštanje na Sajmu... - Sportske.net\nZvezda - Opuštanje na Sajmu...\nFudbaleri Crvene zvezde posetili su u sredu Sajam automobila u Beogradu, gde su se, naravno, najviše zadržali na štandu NIS-a, uz zanimljivo druženje sa navijačima.\nNavijači Crvene zvezde koji su u sredu posetili Sajam automobila, imali su priliku da se susretnu sa nekolicinom prvotimaca kluba sa Marakane - Nikolom Mikićem, Bobanom Bajkovićem, Lukom Milunovićem, Filipom Mladenovićem, Vukanom Savićevićem, Ognjenom Mudrinskim, Stefanom Mihajlovićem i Abiolom Daudom.\nSvi oni boravili su na štandu NIS-a, koji je vlasništvo Zvezdigog generalnog sponzora, kompanije Gaspromnjeft. Tom prilikom, fudbaleri Crvene zvezde odmerili su snage sa prisutnim navijačima za NIS fudbalskim stolom, čime su privukli veliku pažnju posetilaca Sajma.\nNaravno, nisu izostali ni autogrami, ni fotografisanje, što je i uobičajeno u ovakvim prilikama, a crveno-bele posle ovog kratkotrajnog opuštanja očekuju poslednje pripreme za duel sa kragujevačkim Radničkim, na debiju novog trenera Sa Pinta.


Turski privrednik donirao Nišu 150.000 zaštitnih maski – Sandzaklive.rs\nTurski privrednik donirao Nišu 150.000 zaštitnih maski\n0 97 1 minuta čitanja\nPotpredsednik Udruženja srpsko-turskih privrednika, turski privrednik koji živi i radi u Srbiji Fevzi Šilik donirao je danas gradu Nišu 150.000 zaštitnih maski.\nŠilik se tim povodom u Gradskoj kući u Nišu sastao sa gradonačelnicom Niša Draganom Sotirovski i istakao da su maske u ovoj situaciji najpotrebnije, jer broj zaraženih raste.\nRekao je takođe da je uvek spreman da pomogne jer živi i radi u Srbiji, prihvaćen je kao gradjanin Srbije i država mu je mnogo pomogla da uspe u poslu.\nŠilik je najavio nove donacije, uz komentar da je trenutna situacija takva da moramo da pomognemo jedni druge.\nPozvao je turske investitore da dođu u Srbiju, uz podsećanje da je on nedavno razvio posao u Jagodini, pored toga što je vlasnik hotela „Bosfor“ u Aleksincu i preduzeća „Niš-auto“ u Nišu.\nGradonačelnica Niša Dragana Sotirovski je, zahvaljujući se na donaciji, rekla da će trećinu doniranih maski dobiti zaposleni u gradskim upravama, a dve trećine biće prosleđene zdravstvenim ustanovama. (Beta)\nCovid19 Turska Maske Srbija\nMinistarstvo: Lažne glasine o oduzimanju dece onima koji odbiju vakcinaciju\nNovi Pazar - Kuća samo što se nije srušila, opasnost za građane (Foto)


"Sirijske demokratske snage" (SFD), predvođene Kurdima, saopštile su danas da su se američke snage povukle sa severozapada Sirije nakon što nisu ispunile svoje obaveze i da će to imati negativan uticaj na rat protiv "Islamske države".\n- Američke snage nisu ispunile svoje obaveze i povukle su se iz graničnih područja sa Turskom. Ankara se sada priprema za vojnu operaciju na severu i istoku Sirije - navodi se u saopštenju SDF, koji pod svojom kontrolom ima veći deo ove oblasti.\nRanije je iz Bele kuće saopšteno da će Turska uskoro krenuti u dugo planiranu vojnu operaciju za uspostavljanje "bezbedne zone" na severu Sirije, što američke snage neće podržavati niti u tome učestvovati.\nStav Bele kuće je saopšten nakon što su turski predsedik Redžep Tajip Erdogan i američki predsjednik Donald Tramp telefonom razgovorali o planovima Turske za uspostavljanje "bezbedne zone" istočno od reke Eufrat u Siriji.\nErdoganov portparol Ibrahim Kalin je nakon saopštenja iz Bele kuće istakao da je turski plan za "bezbednosnu zonu" unutar okvira sirijskog teritorijalnog integriteta.\nNotorni ruski plaćeni ubica po prvi put je otvoreno progovorio o svom krvavom poslu i detaljno opisao kako je ubio 40 ljudi u svojoj "bogatoj" karijeri.\nNajmanje jedna osoba je povređena u požaru koji je večeras izbio u zagrebačkom naselju Kvatrić, a oko 40 stanara zgrade zahvaćene plamenom je evakuisano.


07.08.2016 u 21:49\n„Velika Zlatna mimoza” filmu Zrinka Ogreste\nHerceg Novi- Gran pri jubilarnog 30. Herceg Novi-Montenegro filmskog festivala – „Velika Zlatna mimoza” pripala je filmu „S one strane” Zrinka Ogreste, te je tako ova hrvatsko-srpska koprodukcija („Zilion-film” Lazara Ristovskog) kolekciji nagrada, u kojoj su već i „Pobednik” beogradskog Festa i sedam pulskih „Zlatnih arena”, priključila i ovu hecegnovsku.\n07.08.2016 u 10:00\nMali pastir među vukovima\nHerceg Novi- Jedna stara policijska izreka kaže kako svaki detektiv tokom istrage zapravo pronalazi sebe. Pronašao se tako i kriminalistički inspektor Salo istražujući veoma surovo sprovedeno ubistvo u centru Podgorice, pod mostom na Morači. Naravno, ne u stvarnom životu, već u filmu „Ispod mosta, među stijenama” Pavla Simonovića, koji je sinoć imao svetsku premijeru na 30. Herceg Novi– Montenegro festivalu. U glavnom takmičarskom programu ovogodišnjeg festivala – okrenutog ne samo u čast jubileja ili zarad kakve nostalgije onome što profesor, dramaturg i scenarista Stevan Koprivica kao direktor Herceg-Festa naziva „Jugo sfera”, među već viđenim i po svetu već nagrađivanim filmovima poznatih i priznatih regionalnih autora, Simonovićev debitantski film mogao je da deluje kao mali


Niški maturanti plesali kadril na dve lokacije - juGmedia\nNIŠ – Niški maturanti odigrali su danas u podne već tradicionalni maturski ples, ali prvi put ove godine na dve lokacije i uz dve različite organizacije.\nOko 1.000 maturanata u crvenim majicama odigralo je kadril na centralnom gradskom trgu, a oko 200 njih, ali u narandžastim majicama, igralo je na platou u parku Svetog Save.\nNa centralnom gradskom trgu maturski ples organizovao je grad Niš sa Kancelarijom za mlade, agencijom „La Luna“ i plesnim klubom „Bum 018“, a u parku Svetog Save ples je organizovala agencija „Eko tim reakcija“.\nPodela organizacije uticala je da mnogi niški maturanti u poslednji časodustanu od kadrila, a bilo je i škola u kojima su se maturanti sami podelili i nastupali odvojeno.\nU Kancelariji za mlade objašnjavaju da grad ni želeo saradnju sa agencijom „Eko tim reakcija“ zbog prošlogodišnjeg lošeg iskustva, ali i zbog visine cene njenih usluga.\nDirektor Kancelarije za mlade Stevan Živkovi da je grad za organizaciju maturskog plesa platio „La luni“ 490.000 dinara, dok je „Eko tim reakcija“ tražila 100.000 više.\nBiljana Jovanović iz agencije „Eko tim reakcija“ je izjavilada je ova agencija organizovala manifestaciju uz podršku Ministarstva prosvete.\n„Po osnovu dopisa ministra prosvete naše devojke su još aprila krenule sa obukom maturanata u niškim školama. Pre par nedelja smo čuli da postoji još jedna organizacija i u zadnji čas došlo je do premeštanja maturanata“, kazala je Jovanović.\nOna je istakla da su se potvrdile kao netačne informacije da „Eko tim reakcija“ nije dobro pripremio maturski ples jer su maturanti bilompletno opremljeni majicama, pištaljkama i kišobranima.\nJovanović je istakla da je ova agencija organizovala maturski ples u 43 grada u Srbiji.\nUoči Međunarodnog dana demokratije 15.septembra, CRTA je dodelila priznanje “Hrabri glas”, koje se dodeljuje po prvi put ove godine, inicijativi „Ne…\nRekreativna vožnja bickla do Pašine česme\nLESKOVAC - Edukacioni centar organizuje rekreativnu vožnju bicikla do izletišta Pašina česma. Polazak je 20. oktobra iz parka Devet Jugovića u 12…


Srbija na 46. mestu po kvalitetu digitalnog života - RTV Santos\nSrbija na 46. mestu po kvalitetu digitalnog života\nRezultati istraživanja kvaliteta digitalnog života (DKL) za 2021. godinu pokazuju da je Srbija prestigla na tom planu Bugarsku i Moldaviju i da se nalazi na 46. mestu u svetu.\nOve godine studija pokriva 90 odsto svetske populacije i indeksira 110 zemalja. Kriterijumi istraživanja obuhvatili su pet osnovnih stubova digitalnog života, kao što su pristupačnost i kvalitet interneta, e-infrastruktura, e-bezbednost i e-uprava.\nU poređenju sa prošlom godinom, Srbija se popela za tri mesta na DKL rang listi. Iako se njen indeks elektronske sigurnosti poboljšao za 73 odsto, i dalje zaostaje po pristupačnosti i kvalitetu interneta. DKL u Srbiji je za oko 10 odsto bolji od globalnog proseka.\nKada je reč o drugim parametrima, naša zemlja je pokazala odlične rezultate u e-bezbednosti. U toj oblasti Srbija je za 30 odsto bolja od globalnog preseka i zauzima 17. mesto u svetu, i u tom segmentu nadmašuje susedne Rumuniju i Bugarsku.\nSa druge strane, Srbija zaostaje u pristupačnosti interneta. Taj segment je za oko 40 odsto lošiji od globalnog prostora i Srbija se nalazi na 56 mestu u svetu. Međutim, pristupačnost internetu, kada je reč o našoj zemlji, poboljšala se u odnosu na prošlu godinu.\nKvalitet interneta u Srbiji se takođe pogoršava, pa se njegov indeks smanjio za 34 odsto, a zemlja se nalazi na 64. mestu na rang listi.\nSrpska e-infrastruktura i e-uprava slične su globalnom proseku i zemlja na tom planu zauzima 59. odnosno 43. mesto na rang listi.\nPrethodnoRekordni broj instant plaćanja\nSledećePotpisani prvi ugovori o subvencionisanju kupovine bicikala\nOdaberi pravu profesiju na vreme!\n12. maja 2022.\t09:30\nStariji osnovci i srednjoškolci danas nastavljaju kombinovanu nastavu\n31. januara 2022.\t08:30


U organizaciji Saveza za školski sport grada Leskovca, tokom prošle nedelje dečaci osnovne škole “Radoje Domanović“ iz Manojlovca osvojili su drugo mesto na republičkom takmičenju, a devet devojčica i dečaka iz nekoliko leskovačkih škola plasiralo se za takmičenje na državnom prvenstvu u atletici.\nMali fudbal se igrao u Pirotu, od ponedeljka do petka.\n„Leskovac je imao dve ekipe na republičkom takmičenju u malom fudbalu i to kod dečaka osnovnih škola i kod devojčica srednjih škola. Dečaci osnovne škole “Radoje Domanović“ iz Manojlovca osvojili su drugo mesto na republičkom takmičenju i doneli još jedan uspeh svojoj školi, svom gradu i svom savezu za školski sport“, saoptavaju iz Saveza za školski sport.\nNastavnik škole i ujedno vođa ekipe Nebojša Milovanović nije mogao da sakrije svoje zadovoljstvo i uspeh koji su ostvarili učenici te škole.\nTehnička škola “ Rade Metalac“ je sa svojim devojčicama osvojila šesto mesto u republici.\nOko 50 učenika osnovnih i srednjih škola borilo se u petak, 11. maja, za odlazak na republičko prvenstvo u atletici koje se održava 15.maja u Novom Pazaru, ali leskovačke ekipe bile su slabije od pirotskih škola i nisu uspele da ekipno pobede sa ni jednom školom,-\nMeđutim, 9 predstavnika se izborilo za takmičenje na republičkom prvenstvu, u pojedinačnoj konkurenciji, koji će svoje snage da odmere sa vršnjacima u utorak u Novom Pazaru.\n„Potrebno je samo malo više energije i entuzijazma da se pokrene i sprovede atletika u Leskovcu. Mi smo veliki grad i potrebno je da se mnogo više dece interesuje za oavaj sport, jer, ipak je to kraljica sportova. Puno se radi na časovima fizičkog, ali potrebno je da klubovi dodatno pojačaju nadzor i trening i sigurno će biti uspeha i imaćemo više predstavnika i u ekipnom i pojedinačnom takmičenju što se tiče našeg gradskog školskog sporta“, ocenjuju u Savezu za školski sport.\nStanković: Grdelica čeka neke nove Mumdžije\n14.05.2018. u 12:02\nBravo momci, pokazali ste kakav se fudbal igra u oklolini Leskovca.\nCitalac na Povređeni putnici pri sletanju leskovačkog autobusa


Bilčar osuđen na 14 godina zatvora | MTELBA\nGoran Bilčar (28) proglašen je krivim za ubistvo Bojana Milovanovića (29) iz Kozarske Dubice 18. oktobra prošle godine u Banjaluci i osuđen je na 14 godina zatvora.\nPresudom vijeća Okružnog suda u Banjaluci prvostepeno je osuđen što je Milovanovića usmrtio ubodom šrafcigerom u glavu, koji se od siline udara zabio skroz do drške u predjelu lijeve sljepoočnice stradalog mladića.\nU ovom predmetu osuđeni su i Marko Mihailovića (28) na dvije godine za učestvovanje u tuči, a za isto djelo osuđeni su i Đorđe Borovčanin (26) i Đorđe Đenadija (23) na po godinu i po, a koji su tragične večeri bili u društvu sa ubijenim Milovanovićem.\nPrema optužnici, 18. oktobra prošle godine u period od 2.40 sati do 3.20 sati u banjalučkoj pekari “Marčelo” došlo je do prepirke između Bilčara, Mihailović i Vlade Novakovića sa jedne strane, te Milovanovića, Đenadije, Borovčanina, Bojana Vidića i Sergeja Majkića sa druge strane. Nakon što su obe grupe napustile pekaru, par stotina metara dalje, kod banjalučkog parka “Kupusište”, zaustavljaju se svojim vozilima, gdje dolazi do fizičkog sukoba.\nSuđenje za ovo, jedno od najšokantnijih ubistava koja su potresla Banjaluku, sve vrijeme je pratila porodica ubijenog.\nTokom iznošenja završnih riječi tražili su maksimalnu kaznu za Bilčara, ocijenivši da se radi o svirepom ubici, te da njihov gubitak sina jedinca ništa ne može nadoknaditi, ali da će biti mirniji ako se optuženi zasluženo kazni.\nStravični detalji smrti Milovanovića\nBilčar je tokom ranijeg svjedočenja izrazio kajanje, kao i saučešće porodici. Tvrdio je da nikada ranije nije učestvovao u tuči, da nije imao namjeru da sporne večeri nekoga povrijedi, kao i da nije bio svjestan da mu je šrafciger u ruci.\n"Sve bih dao da mogu vratiti vrijeme. Ovo je jedna velika bol sa kojom je teško živjeti", kazao je Bilčar na prethodnom ročištu, tokom iznošenja završnih riječi.


Novi ili polovni rezervni auto delovi :: Karoserija.rs\nSvakom vozaču sigurno je prava noćna mora kada mora da se suoči sa činjenicom da sa njegovim automobilom nešto nije u redu, jer pored troška, kojem neplanirano mora da se izloži, tu je i problem nabavke potrebnih rezervnih delova za automobile. O čemu sve treba da vodite računa kada menjate stari deo, pročitajte u nastavku.\nUkoliko ste po prvi u situaciji da morate da nabavljate rezervni deo za svoj automobil, ili se možda generalno i ne razumete najbolje u svu tu problematiku, sigurno je da se osećate pomalo uplašeno i dezorijentisano. Na kraju krajeva, u pitanju je vaš automobil, nešto na šta se oslanjate svakoga dana. Zato je za vas pravi izbor, kad su u pitanju auto delovi, online shop. Prateći naše instrukcije, lako i brzo, sa samo nekoliko klikova možete doći do baš onog dela koji vam je potreban.\nPrva dilema: novi ili polovni rezervni delovi za automobile?\nSigurno prvo što vam padne na pamet kada vam majstor saopšti da je potrebno zameniti neki deo na vašem četvorotočkašu je koliko to košta i da li odabrati nov ili polovan rezervni deo. Kao i u svemu, svaki izbor ima svoje prednosti i mane, a na vama je da odlučite i izvagate šta je najpraktičnije.\nPolovni delovi, kao uostalom i polovni automobili, uglavnom su jeftiniji. Štaviše, ukoliko imate neki stariji model automobila, koji se više ni ne proizvodi, pre ćete pronaći rezervni deo u nekom od online kataloga, jer je velika verovatnoća da ni prodavac originalnih delova neće imati kompatibilne delove na zalihama.\nKada su u pitanju novi delovi, sigurno je da ćete morati da odvojite više novca, ali ćete uz tu cenu dobiti i dodatnu sigurnost i garanciju da se isti kvar neće u skorije vreme ponoviti. Za neke vozače, ta činjenica svakako vredi dodatnog troška.\nKako da znam da sam odabrao tačan deo automobila?\nVeoma važno pitanje koje postavite sebi, pogotovo kada kupujete auto delove online je kako da znate da je to baš taj deo koji je vama potreban.\nPostoji nekoliko načina pomoću kojih možete da identifikujete pravi deo za vaš automobil. Prvo, možete pronaći identifikacioni broj vozila (do ove informacije možete doći u podacima o samom proizvođaču), a to je broj koji se specifično odnosi na vaš automobil i može se koristiti za nalaženje pravog rezervnog dela.\nZatim, pojedini delovi imaju ugraviran svoj kod, s tim što ćete verovatno morati da skidate prašinu i prljavštinu sa samog dela da biste došli do njega, ali ovo može biti siguran način da znate da imate pravi deo.\nA treća stvar koju možete da uradite je da uporedite deo koji menjate sa delovima koje vidite prelistavajući online katalog rezervnih auto delova. Jedini problem je što ćete morati da budete detaljni u proveri, ali uvek se možete konsultovati sa nekim od stručnih radnika, jer kada je u pitanju prodaja auto delova, oni vam sigurno mogu pomoći.\nGde mogu pronaći prave rezervne delove?\nNaša online prodavnica auto delova poseduje širok, sveobuhvatan asortiman rezervnih delova za sve modele i tipove automobila. Svakog trenutka na lageru se nalazi preko 70 hiljada artikala. Pored spoljnih elemenata svakog vozila: farova, migavaca, retrovizora, branika, blatobrana, hauba, lajsni, spojlera i mnogih drugih, u ponudi auto delova u online katalogu imamo i rezervne delove poput hladnjaka, klima, interkulera, patosnica, izduvnih sistema... Imamo tim uskoprofilisanih stručnjaka koji su u svakodnevnom kontaktu sa krajnjim kupcima, uvek spremni da reše svaki problem i nađu rešenje na zadovoljstvo naših klijenata. Online shop dostupan je u celoj Srbiji, a isporuka je za samo jedan dan.


Foto: EPA / Boris Pejović, Ustupljena fotografija / RAS Srbija\nzdravko krivokapic v3 epa boris pejovic ustupljena fotografija\nTo je objavio Digitalni forenzički centar (DFC) iz Podgorice, koji je pre dva dana konstatovao da se dolazak osnivača pokreta "Otpor" Lečića u kabinet premijera Krivokapića poklapa sa "trendom napada na Krivokapićeve političke protivnike".\nDFC je takođe saopštio i da je Lečić u kabinetu premijera kako bi radio na organizaciji protesta.\n- Kulminacija te kampanje je kreiranje propagandnog sajta izdaja.me. Treba istaći i dolazak osnivača pokreta "Otpor" Predraga Lečića u kabinet premijera u ovom delikatnom društveno-političkom momentu, sve u cilju pospešivanja aktuelnih protestnih aktivnosti - napisao je DFC, a prenosi RSE.\nIz crnogorske Vlade su potvrdili da je Lečić angažovan ali, kako su naveli, "ne u svrhu bilo kakvih protestnih aktivnosti ili performansa, niti sa njima ima bilo kakve veze".\n"Radi za prosečnu platu"\nPremijer Krivokapić je naveo da Lečića odavno poznaje, i da je angažovan za mesečni honorar početkom decembra.\n- Znam ga, pokazao se kao izuzetan čovek koji može da odgovori, pogotovo u kriznim situacijama. On radi u medijskom timu - rekao je Krivokapić.\nIz njegovog kabineta su precizirali i da Lečić u Crnoj Gori boravi legalno i da poseduje potrebnu radnu dozvolu.\n- Kao dokazani borac protiv diktature, i promoter ideje demokratizacije i evropeizacije našeg regiona, angažovan je od strane kabineta za mesečni honorar u vrednosti jedne prosečne plate, i to još početkom decembra, dakle nesumnjivo pre eskaliranja krize crnogorske Vlade - naveli su iz kabineta Zdravka Krivokapića.\nGovoreći o Lečiću, potpredsednik Vlade Dritan Abazović je rekao da treba proveriti za šta je Lečić angažovan.\n- Video sam Lečića u Vladi, ne znam u kojoj funkciji. Ako je došao da izaziva nerede u Crnoj Gori i raspiruje versku i nacionalnu mržnju, institucije treba odmah da reaguju. Ako je došao da pomogne nekome kao PR, onda neka ga zadrže ako su zadovoljni - rekao je Abazović.\nAbazović: Ne znam šta je u Vladi\nDodao je da je poslao upit Agenciji za nacionalnu bezbednost i Upravi policije da li poseduju informacije u vezi portala izdaja.me.\nPortal izdaja.me, kako prenose mediji, targetuje poslanike za koje smatraju da će formirati novu manjinsku Vladu nakon obaranja Krivokapićeve. Poslanici Građanskog pokreta URA, organizacije Civis i Socijalističke narodne partije (SNP) su na tom portalu nazivani izdajnicima, a DFC je ukazao da se to poklapa sa dolaskom Lečića u Krivokapićev tim.\nSvaku od fotografija na kojoj su čelnici URA Dritana Abazovića i Socijalističke narodne partije, koja je deo vladajuće koalicije okupljenje oko Demokratkog fronta prate, kako prenose mediji, natpisi poput "Izdaja“, "Spasi obraz“, "Prodato“ i "Koliko si para dobio“.\nKrivokapić je izabran za premijera 4. decembra 2020. godine, glasovima poslanika tri pobedničke koalicije predvođene Demokratskim frontom (DF), Demokratama i Građanskim pokretom URA.\nStranke parlamentarne većine su dva puta pokušale da rekonstruišu Vladu jer, kako su navodili, nije funkcionisala.\nAtmosfera se zakuvala pre desetak dana, kada je Abazović predložio manjisku Vladu, u kojoj nema mesta za DF i DPS, na šta je Krivokapić uzvratio zahtevom za njegovu smenu.\nOnda je Vlada Crne Gore, većinom glasova, odlučila da se parlamentu dostavi predlog o skraćenju mandata Skupštine Crne Gore, što bi mogao da bude uvod u prevremene parlamentarne izbore ukoliko dobije podršku.\nSituaciju je zakomplikovao još jedan zahtev - opozicija je krajem prošle nedelje zatražila smenu predsednika parlamenta Alekse Bečića.\nU međuvremenu je Krivokapić preuzeo Ministarstvo pravde, ljudskih i manjinskih prava, ali i smenio vicepremijera Dritana Abazovića sa čela Nacionalnog saveta za borbu protiv korupcije na visokom nivou, kao i ministra spoljnih poslova Đorđa Radulovića sa pozicije šefa Državne delegacije za pregovore sa Evropskom unijom.\nZdravko Krivokapić Otpor Crna Gora Vlada Crne Gore Smena Dritan Abazović


Tvrđave Архиве - Turizaminfo\nKalemegdanska tvrđava Srpska prestonica obiluje znamenitostima koje krase Beograd i svedoče njegovom milenijumskom postojanju. Za početak, krenimo od tvrđave Kalemegdan i svega onoga što se na njoj može naći – od istorijskih spomenika. Granica otomanskog i austrougarskog carstva, raskrsnica svetova, spoj različitih kultura, vera i jezika… U jednoj kratkoj rečenici, to bi mogao da bude […]\nSmederevska tvrđava Smederevsku tvrđavu, kao upravno, vojno, privredno, kulturno i crkveno sedište srpske Despotovine, podigao je Despot Đurađ Branković, sestrić despota Stefana Lazarevića. Sagrađena je u periodu od 1428-1439 godine. Svojim položajem na ušću reke Jezave u Dunav zauzima površinu od približno 11 hektara, ima oblik nepravilnog trougla i sastoji se iz dva dela – […]\nPetrovaradinska tvrđava U Novom Sadu, na petrovaradinskoj steni iznad leve obale Dunava, nalazi se Petrovaradinska tvrđava, jedna od najočuvanijih tvrđava u Evropi i remek-delo barokne vojne arhitekture. Danas je ona svetski poznata građevina zahvaljujući pre svega Egzitu, jednom od najznačajnijih evropskih muzičkih festivala, koji se ovde održava od 2001. godine. Na mestu današnje Petrovaradinske tvrđave […]\nGolubačka tvđava Čuvar Đerdapskog tesnaca Golubačka tvrđava podignuta je na samom ulazu u Đerdapsku klisuru, na mestu gde Dunav najširi u svom toku prelazi u tesnac Karpatskih planina. Tvrđava je predstavljala važno srednjovekovno vojno pogranično utvrđenje, planski građeno zbog vojno-strategijskog značaja mesta. Odavde se lako mogao kontrolisati sav kopneni i vodeni put koji je povezivao […]


Vranjskom “Kompradu” građani duguju oko 80 milona dinara - juGmedia\nZoran Dimitrijević v. d. direktora vranjskog „Komrada“ je na današnjoj konferenciji za novinare kada je sumirao rezultate rada ovog preduzeća u proteklom periodu, rekao da „Simpo“, „Jumko“ i Ugostiteljsko preduzeće Vranje za iznošenje smeća duguju oko 43 miliona dinara.\nGovoreći o načinu naplate dugovanja od ovih preduzeća direktor Dimitrijević je rekao da su sa „Simpom“ dugovanja regulisana konverzijom i da će na isti način biti rešen dug i sa „Jumkom“.\nDo konverzije duga sa „Simpom“ je, kako je istakao, došlo posle odluke Privrednog suda o usvajanju unapred pripremljenog plana reorganizacije tog preduzeća.\n„ Na osnovu tog plana reorganizacije „Komrad“ je u „Simpu“ postao suvlasnik dela akcija i to u visini duga koje ovo preduzeće ima prema nama. Na isti način rešićemo i dug sa „Jumkom“, rekao je Dimitrijević.\nPrema njegovim rečima proces naplate dugovanja od Ugostiteljskog preduzeća Vranje koji iznosi 18 miliona dinara će ići sasvim drugačijim tokom, ali se nada da će posle prodaje Hotela Vranje i taj dug biti naplaćen.\n„ Mi smo svesni da naplata duga neće ići tako jednostavno zato što bivši radnici ovog preduzeća očekuju isplatu svih zaostalih zarada, a svoj deo od ovog kolača očekuju i nekadašnji poverioci Ugostiteljskog preduzeća Vranje. Što se tiče našeg duga sve je u rukama sudije“, istakao je Dimitrijević.\nDirektor „Komrada“ je na ovoj konferenciji obavestio novinare i da fizička lica duguju „Komradu“ za iznošenje smeća oko 80 miliona dinara i pozvao građane koji nisu platili račune da dođu i sklope ugovore o reprogramu postojećećih dugova.\nPosle prvog upisnog kruga u Tehničkoj školi i Gimnaziji ostalo još 20 mesta


Vesti online / Srpski informativni portal / Zorana Arunović najbolji strelac Beograda\nZorana Arunović najbolji strelac Beograda\nZorana Arunović i Mile Đapić, predsednik Streljačkog saveza Beograda\nSvetska rekorderka finala vazdušnim pištoljem je izabrana za najuspešnijeg strelca Beograda u minuloj godini. Proglašenje je, po tradiciji, priređeno u svečanom delu Redovne godišnje Skupštine SSB, koja je održana u Klubu sportista JSD Partizan.\n* Srbiji tri od četiri zlata na kraju turnira u Rušama\n* Streljaštvo: Tri pobede Mikeca na finalu bundeslige\nArunovićeva je prošle godine na Evropskom prvenstvu vazdušnim oružjem u Mariboru osvojila zlato, uz svetski rekord finala (246,9 krugova). Sa EP se vratila sa tri najsjajnija odličja, jer na najviši stepenik pobedničkog postolja popela se i kao članica ženske šampionske ekipe Srbije pištoljem, a odbranila je titulu šampiona Starog kontinenta u miksu u paru sa Damirom Mikecom, najboljim muškim strelcem Srbije u izboru nacionalnog saveza. Na finalnom turniru Svetskog kupa osvojila je bronzu malokalibarskim pištoljem, što joj je bio prvi uspeh kao članice novog kluba Olimpik 011.\nZa razliku od SS Srbije, gradski savez ne bira najboljeg muškog i ženskog strelca godine, već najuspešnijeg strelca Beograda u apsolutnoj konkurenciji i najuspešnijeg mladog strelca. Za najuspešnijeg mladog strelca proglašena je Milica Babić (Pobednik), osvajač juniorske bronze iz trostava na EP malokalibarskim oružjem u Bakuu. Babićeva je na studijama u SAD, pa je umesto nje priznanje primio sekretar kluba.\nPehar za najboljeg trenera otišao je u ruke Dragana Donevića, trenera Andreje Arsović, šefa stručnog štaba Partizana i reprezentacije Srbije, koji je nedavno proglašen i za najboljeg trenera Srbije minule godine. Policajac je izabran za najbolji klub glavnog grada u 2017. Proglašeni su i najbolji pojedinci po kategorijama i oružju.


Ćurić: Tek će isplivati problemi zbog odgađanja izbora - Glas Srpske\nSrna 29.10.2020 16:41\nTREBINjE - Gradonačelnik Trebinja Mirko Ćurić rekao je Srni da će zbog odluke Centralne izborne komisije (CIK) BiH o odgađanju lokalnih izbora za 15. novembar problemi tek isplivati na vidjelo, a najveći među njima biće usvajanje budžeta za 2021. godinu.\nĆurić je naveo da nije slučajno u zakonu definisano kada se mogu održavati izbori, te zašto se mogu prolongirati i do kog datuma.\n“Svi smo svjedoci da to jednostavno nije uvaženo, i evo sada gradovi i opštine imaju probleme i imaćemo ih u narednom periodu kada isteknu mandati”, istakao je Ćurić.\nOn je naglasio da će Gradska uprava Trebinje uraditi sve da građani ne trpe.\n“Budžet je nešto što u redovnoj proceduri upravo u tom periodu treba da se usvoji za narednu godinu i mi jednostavno uz konsultaciju sa nadležnim ministarstvom ćemo procijeniti šta uraditi u narednom periodu”, rekao je Ćurić.\nOn je naveo da će u slučaju da dođe do većih problema sa budžetom za narednu godinu zbog odluke CIK-a sagledati sva moguća rješenja.\n“Ne bi prvi put bilo, ne samo u Trebinju, nego i u ostalim lokalnim zajednicama, da se ide u privremeno finansiranje, ali se nadam da neće doći do toga”, rekao je Ćurić.\nOn je ponovio da je odluka CIK-a o pomjeranju izbora sama za sobom povukla niz problema.\n“Kada je riječ o epidemiološkoj situaciji sada vidimo da je u periodu iza nas bilo pogodnije da se izbori održe. Sada nema nazad, ali i dalje je prioritet zdravlje ljudi”, rekao je Ćurić. /kraj/mno/dad


"Samopouzdanje nam je potrebno u svakoj životnoj situaciji, zato uvek iskoristite priliku da ga vežbate. Za mene ta vežba predstavlja prihvatanje izazova, učenje novih veština i svesnost o sopstvenoj vrednosti". Ana Maljković, ekonomista\n"Najviše samopouzdanja imala sam kad sam rodila drugo dete kod kuće. Osećaj da mogu sama doneti dete na svet je božanstven, nikad se nisam osećala ženstvenije. Nije bilo ni babice pored mene jer se sve dogodilo prebrzo, ali tu je bio moj suprug koji je, srećom, doktor kiropraktike. On mi je bio oslonac i pružio nam sve za savršen početak novog života". Marta Takahaši, PR stručnjak i profesorka komunikacija\n"Samopouzdanje je oružje koje svaka žena mora ima, ali mora naravno da zna i da ga dozira. Najviše ga koristim u svom novinarskom poslu i u odnosima s ljudima. Ponekad možda morate i odglumiti da imate samopouzdanje jer je ključ uspeha u tome da se ne vidi da ste nesigurne. Znate onu parolu: Kako zračiš - tako i privlačiš". Ivana Zorić, novinarka\n"U životu mi je često trebalo da imam hrabrosti za donošenje važnih odluka. Rizikovala sam. Upravo su me te odluke, kada sam se „kockala“, dovele na put kojim danas koračam ponosna na sebe. S hrabrošću dolazi i samopouzdanje". Antonija Šantić, personalni trener\n"Ono što mi je dalo najviše samopouzdanja - htela ja to ili ne - jeste odlazak od kuće i iz zemlje kada sam imala 21 godinu. Samo 365 dana posle otvorila sam svoju firmu koja danas posluje po celom svetu. Ništa me nije moglo pripremiti na samostalan život, na teške trenutke i neprestanu borbu. Ali upravo zbog toga danas više nemam problema sa samopouzdanjem i čvrsto stojim na zemlji". Patricija Novaković, vlasnica PR agencije\nKako da izbegnete zamku perfekcionizma?


„ARES“ U VRANjU: Hapšenja zbog droge, oružja, napastvovanja devojčice | VRANJSKE\n„ARES“ U VRANjU: Hapšenja zbog droge, oružja, napastvovanja devojčice\n16.07.2017 19:17 » 19:18\nPripadnici Ministarstva unutrašnjih poslova uhapsili su u Vranju B.G, zbog postojanja osnova sumnje da je počinio krivično delo nedozvoljena proizvodnja i stavljanje u promet opojnih droga.\nPostoje osnovi sumnje da je D.M, oštećenu devojčicu poveo u šetnju, nakon toga stavio u krilo i dodirivao po telu.\nPolicija je prilikom pretresa stana i drugih prostorija osumnjičenog, pronašla lovačku pušku ručne izrade i polu-automatska pušku, za koje ne poseduje odobrenje izdato od strane nadležnih organa.\nU okviru akcije „Ares“ u Srbiji je danas uhapšeno 360 osoba, otkrivene tri laboratorije za prozvodnju marihuane, zaplenjeno 167 kilograma narkotika i veća količina oružja.\nMinistar Nebojša Stefanović je na konferenciji za novinare precizirao da je akcija, usmerena na suzbijanje kriminala, pre svega trgovine narkoticima, sprovedena, na osnovu višemesečnih istraga na teritoriji 27 opština i gradova Republike Srbije.


Bojan Marković novi član azerbejdžanskog Ravana - SportSport.ba\n05.02.14. 19:16 D. Kurbegović\nNakon dvije godine igranja za izraelsku Hapoel Beer Shevu, 29-godišnjem defanzivcu je istekao ugovor, te je napustio klub iz Izraela.\nBudući da je igrao dosta dobro pojavilo se zanimanje nekoliko inostranih klubova, te Borca iz Banja Luke, koji je bio zainteresovan da u svojim redovima ponovo vidi svog nekadašnjeg stopera. Marković se međutim ipak odlučio na odlazak u Azerbejdžan što je potvrdio i za SportSport.ba.\n"Došla mi je ponuda koja je finansijski dobra i prihvatio sam poziv menadžera, te otputovao za Azerbejdžan. Nakon što sam prošao medicinske testove, potpisao sam ugovor na godinu i po dana s ekipom Ravan Bakua, koja se nalazi na devetom mjestu njihove lige. Zadovoljan sam izborom nove sredine, ljudi ovdje dosta ulažu u nogomet, dosta je stranaca, a posebno Brazilaca tako da je i kvalitet lige na višem nivou", ističe rođeni Zeničanin.\nDa nije potpisao za klub iz Bakua, vjerovatno bi se vratio u Borac.\n"Imao sam kontakt s ljudima iz Borca i vjerovatno bi se vratio u Banja Luku da nisam otišao u Azerbejdžan. Nadam se da će Borac kao i zenički Čelik odigrati kvalitetno u nastavku sezone, te se eventualno plasirati u Evropu. Zenica i Banja Luka su sredine s velikom armijom navijača i svake sezone klubovi se moraju boriti za Evropu, ali zbog velikih finansijskih dugova čini mi se da to iz godine u godinu počinje biti veliki zalogaj".\n"Period igranja u Čeliku i Borcu nikada neću zaboraviti, te se nadam da ću karijeru završiti u jednom od ta dva kluba", završio je razgovor za SportSport.ba Bojan Marković bivši igrač Rudara iz Ugljevika, Čelika iz Zenice, Sparta Nalčika, Pannseraikosa, Borca, te Hapoela.


Shpend Ahmeti, predsednik Opštine Priština i Heini Conrad, Direktor kancelarije za Kosovo Helvetas Swiss Cooperation, potpisali su Memorandum u razumevanju za zajednički razvoj Opštinskog Centra za Karijerno Savetovanje (CKS) i Biznis Hub-a u glavnom gradu Kosova.\nOpština Priština i Helvetas Swiss Intercooperation preko Projekta EYE će zajednički finansirati razvoj centra koji će pomoći mladim profesionalcima iz Prištine pružanjem stručnih saveta po pitanju profesionalne karijere kao i za razvoj kapaciteta za podršku novoosnovanim kompanijama, smanjujući tako stopu nezaposlenosti u glavnom gradu Kosova.\nCentar za Karijerno Savetovanje će pružati specijalizovane usluge za učenike srednjih stručnih škola iz Prištine i time olakšati njihovu tranziciju na tržište rada. U medjuvremenu, Biznis Hub biće važan entitet koji će podržavati novoosnovane kompanije u razvoju koje izvoze svoje usluge u medjunarodno tržište.\nOve dve intervencije biće finalizirane tokom 2015. godine. Kao rezultat ovih intervenijca očekuje se stvaranje 600 radnih mesta. Investicije projekta EYE obezbeđene su preko Švajcarske Kancelarije za Razvoj na Kosovu.


Atmosfera na SRC "Tikvara" pred obeležavanje Dana sećanja na stradale i prognane Srbe u „Oluji“\nНасловна Инфо Србија Atmosfera na SRC „Tikvara“ pred obeležavanje Dana sećanja na stradale i prognane...\nAtmosfera na SRC „Tikvara“ pred obeležavanje Dana sećanja na stradale i prognane Srbe u „Oluji“\nBAČKA PALANKA: Danas je Bačka Palanka u centru medijske srpske i regionalne javnosti. Na stadionu Sportsko rekreativnog centra „Tikvara“ u Bačkoj Palanci sve je spremno za Obeležavanje Dana sećanja na stradale i prognane Srbe u oružanoj akciji „Oluja“.\nPrvi utisci su da je veoma dobra organizacija ovog skupa. Prisutne su i visoke mere obezbeđenja u Bačkoj Palanci na svim prilazima mestu održavanja manifestacije na kojoj će danas, po slobodnim procenama, prisustvovati preko 25.000 ljudi.\nČlanovi protokola manifestacije\nBačka Palanka je jedno je od mesta u Srbiji koje je avgusta 1995. godine primila oko veliki broj izbeglica.\nTokom raspada SFRJ u Bačku Palanku došlo je oko 15.000 srpskih izbeglica iz Hrvatske i Bosne i Hercegovine. Deo tih napaćenih ljudi integrisao se u ovom delu bačkog pribalja, deo otišao u veće gradove ili inostranstvo, pa danas ovde izbeglički status ima oko 400 ljudi kojima Opština uz pomoć Pokrajine i Republike rešava egzistencijalne, pre svega stambene probleme.\n18:15 Dolazak građana na manifestaciju\nParastos žrtvama održaće patrijarh srpski Irinej koji će početi u 19:30, nakon čega će uslediti obraćanje svedoka stradanja Jelene Knežević iz Bačke Palanke, koja je u avgustu 1995. u izbegličkoj koloni došla u Srbiju.\nNa skupu će, kako je najavljeno, govoriti i predsednik Srbije Aleksandar Vučić i predsednik Republike Srpske Milorad Dodik.\nPodrška – Hitna pomoć\nObeležavanje Dana sećanja na stradale i prognane Srbe u „Oluji“\nПретходни текст: Ljudi sa suncokretima u očima\nСледећи текстUživo: Dolazak zvaničnika Vlada Srbije i Republike Srpske u Bačku Palanku


Dva ugovora o unapređenja daljinskog grejanja u Kragujevcu potpisali su ministri finansija i zaštite životne sredine Siniša Mali i Irena Vujović, kao i direktori Evropske banke za obnovu i razvoj (EBRD) za Zapadni Balkan i Energetike Mateo Kolanđeli i Andreja Ilić.\nUkupna vrednost ugovora je 18 miliona evra, a potpisivanju je prisustvova gradonačelnik Nikola Dašić.\n- Sporazum koji smo potpisali sa Evropskom bankom za obnovu i razvoj obezbediće nam 18 miliona evra kako bi u najkraćem mogućem roku zamenili stare kotlove na ugalj, novim kotlovima na prirodni gas u sistemu daljinskog grejanja u Kragujevcu. Ovo je još jedna potvrda napora Vlade Republike Srbije i lokalne samouprve ka stvaranju bolje i zdravije životne sredine i potvrda napora za sigurniju budućnost naše dece, kazao je ministar Mali.\nUkupna izdvajanja po rebalansu budžeta iz aprila nikada nisu bila veća za ekologiju i iznose 24 milijarde. Ona se odnose i na ulaganja u izgradnju kanalizacionih sistema, novih fabrika za prečišćavanje otpadnih voda, projekata poput ovog u Kragujevcu i potpuno smo, kazao je ministar Mali posvećeni borbi za zdraviju i čistiju Srbiju.\n- Zamena kotlova koji su 50 godina stari značajno će doprineti poboljšanju kvaliteta vazduha i smanjiti aerozagađenje u čitavom gradu. Zamenu kotlova na kragujevačkoj toplani obećali smo u prethodnih nekoliko meseci, i drago mi je što to sada ispunjavamo. Borba sa aerozagađenjem jedan od prioriteta Vlade Republike Srbije, rekla je ministarka zaštite životne sredine Irena Vujović.\nDo kraja godine će se izvesti radovi i potpuna zamena kotlova, a u drugoj fazi ovog projekta saniraće se pepelište. Posle današnjeg potpisivanja, ubrzano se kreće sa izaradom studije o tome šta uraditi sa pepelom i koji je najbolji način za njegovo iskorišćenje, koga prema proceni ima oko 40 hiljada tona, navela je Vujović, prenosi sajt Grada.\n- U ovom momentu, radi se studija i traži najbolji način za iskorišćenje pepela. Po realizaciji druge faze, zagađenje vazduha će biti dodatno smanjeno. Emisije ugljen dioksida biće za 66 odsto manje, azot oksida za oko 90 odsto, a emisija PM čestica će biti eliminisana. U Ministarstvu na čijem sam čelu vodimo bitku sa aerozagađenjem. Početkom godine smo sufinansirali projekte zamene kotlova i individualnih ložišta, kao i pošumljavanje u više od 50 lokalnih samouprava. Srbija je snažno opredeljena da rešava ovaj problem, jer želimo da budućim generacijama obezbedimo zdravu životnu sredinu, baš kakvu i zaslužuju – dodala je Vujović i zahvalila na saradnji evropskim partnerima i Gradu Kragujevcu.\n- Projekat unapređenja daljinskog grejanja u Kragujevcu značajan je zbog njegove tri komponente. Prva je poboljšanje kvaliteta vazduha jer će se emisija CO2 smanjiti za dve trećine kao emisije drugih zagađujućih materija, druga je udaljavanje od korišćenja uglja kao energenta, a treća je taj što se nadam da ćemo gradu Kragujevcu moći da pomognemo sa našim stručnim znanjima i tehničkim ekspertima u planiranju budućnosti u kojoj će se u znatno većoj meri koristiti obnovljivi izvori energije, naglasio je direkor EBRD za Zapadni Balkan Mateo Kolanđeli.\n- Za sve Kragujevčane danas je veliki dan jer potpisivanjem Ugovora sa EBRD ulazimo u proceduru zamene kotlova na ugalj. Nekoliko decenija unazad imamo velikih problema sa zagađenjem vazduha. Stanovnici pojedinih naselja u Kragujevcu - Lekinoj bari, Bresnici, Pivari, delu centra grada, Beloševcu - nisu mogli da osuše veš, a ni da udišu normalan i zdrav vazduh. Konačno se bližimo kraju ovim problemima, kazao je gradonačelnik Nikola Dašić.\nZahvalivši se ministrima u Vladi Republike Srbije i predsedniku države, Dašić je kazao da je Srbija danas stabilna i jaka i da zbog toga možemo da se uhvatimo u koštac sa aktuelnim problemima sa kojima se bore najrazvijenije države na svetu.\n- Drago mi je što će Kragujevačni imati prilike da po završenom procesu zamene kotlova žive na dostojan način i da će naša deca udisati zdrav vazduh, kazao je Dašić.\nProjekat zamene kotlova u Energetici ulazi u novu fazu i uveliko se spremamo i radujemo tome jer ćemo pored unapređenja kvaliteta vazduha dobiti mnogo efikasnije, pouzdanije i kvalitetnije grejanje u našem gradu, kazao je Andreja Ilić, direktor Energetike, posle potpisivanja Ugovora u Vladi Republike Srbije.


Br. dela: 34S0512\nPreporučeni mesečni obim štampe: 740 - 6000 Strana†\nPruža brzinu štampanja do 38 stranica u minuti i pojednostavljeno rukovanje pomoću intuitivnog LCD ekrana sa 2 linije. Ugrađena je isplativa funkcija obostranog štampanja koja štedi papir, a dodatnu uštedu možete da ostvarite zahvaljujući izboru zamenskih kartridža za 3500* ili 9000* stranica. (*Deklarisana potrošnja tonera u skladu sa standardom ISO/IEC 19752.)\nVišenamenski mehanizam za uvlačenje kapaciteta 50 listova omogućava štampanje na različitim tipovima medija. Dodajte fioku kapaciteta 250 listova ili čak 550 listova kako biste konfigurisali štampač u skladu sa svojim specifičnim potrebama. Možete čak i da proširite memoriju štampača do 288 MB radi brzog štampanja grafički zahtevnih dokumenata.\n740 - 6000 Strana1\nKertridž sa tonerom crne boje u okviru programa za vraćanje, za štampanje do 2.300* stranica, početni paket\n2350220 Produžene garancije\n2350240 Produžene garancije


Zbog miraza stvorio lažan identitet i iznajmio 200 svatova: Evo zašto je „pao“ – Opustise.rs\nNaslovna / Zanimljivosti / Zbog miraza stvorio lažan identitet i iznajmio 200 svatova: Evo zašto je „pao“\nPrevarant sa severa Kine pažljivo obrađivao „mete“ i uzeo 150.000 evra na ime miraza sve dok ga mlada nije prozrela pred oltarom.\nOvako nešto, koliko god bilo čudno nije zabranjeno, međutim, pozajmljivanje blizu 150.000 evra od mladine porodice, pod lažnim identitetom, definitivno jeste zločin. Vang je tražio novac za svoje poslovne avanture, ali i u ime miraza, kako bi kupio ženi auto.\n← Prethodna vest Ko kaže da je lav neustrašiva životinja? Nećete verovati šta ga je uplašilo!\nSledeća vest → (VIDEO) SKIJANJE U GAĆICAMA: Zgodne devojke su se skinule, a onda je nastalo TOTALNO LUDILO\nDva posto ljudi zna da reši ovu zagonetku – možete...\nOsam stvari koje neuspešni ljudi rade vikendom...\n(VIDEO) KUMA ZAMEŠALA GUZOM NA SVADBI: Svatovi su ...


PANEL DISKUSIJA O RAZVOJU TURIZMA NA DIVČIBARAMA I BOGAT ZABAVNO-REKREATIVNI PROGRAM U OKVIRU ZAVRŠNICE OVOGODIŠNjEG DI FESTA\nPosted On 5. avgusta 2017. 1. фебруара 2022. In Aktuelnosti\nU okviru završnog dana ovogodišnjeg Di festa na Divčibarama, u nedelju, 30. jula 2017. godine, u restoranu hotela Pepa, radna grupa za Divčibare je održala panel diskusiju na temu Razvoj turizma na Divčibarama.\nGradonačelnik grada Valjeva dr Slobodan Gvozdenović, koji je i predsednik radne grupe za Divčibare, se ovom prilikom zahvalio gospodinu Ljubomiru Aksentijeviću, specijalnom savetniku potpredsednice Vlade i ministarke građevinarstva, saobraćaja i infrastrukture prof. dr Zorane Z. Mihajlović, što lično prisustvuje diskusiji i govorio o dosadašnjim postignućima ove radne grupe.\n,,Pre svega, radna grupa je formirana za rešavanje gorućih i tekućih problema koji su nastali kao posledica dugogodišnje nebrige o Divčibarama, pripreme projektno-tehničke dokumentacije na glavnim infrastrukturnim projektima i za aktiviranje i finansiranje turističkih sadržaja koji su u domenu delovanja lokalne samouprave. Radna grupa je realizovala neke stvari koje su bile goruće za samo funkcionisanje ljudi koji žive ovde na Divčibarama i imaju ovde hotele i biznis, a to je pre svega uvođenje autobuske linije u dogovoru sa Lastom i prevoznikom Evropa busom, a koje Grad subvencionira iz svojih sredstava sa po 107. 400 dinara. Već smo imali neke kontakte sa Lastom u cilju daljih planova. U skladu sa tim dogovorima, a i sami znate da Vlada Republike Srbije preporučuje uvođenje privatno-javnog partnerstva, krenućemo od Autobuske stanice koju će Lasta, kako oni tvrde, dozvoliti da Grad asfaltira i planiramo da se te linije pojačaju. Ja sam već u kontaktu sa ljudima koji ovde drže hotele i koji imaju radnike iz Valjeva i Mionice i trudiću se da se uvede davanje mesečnih karata po povoljnim cenama, da bi osoblje moglo da dođe ovde nesmetano i da radi. Posle mnogo godina na Divčibarama radi i meteo stanica koju je sam Grad finansirao i postavio, a u toku je njeno povezivanje u dopunski sistem Republičkog hidrometeorološkog zavoda. Uradili smo i preparcelaciju Gradskih parcela gde nam je dosta pomogao i član ove radne grupe koji je zaposlen u Gradskoj upravi, gospodin Peđa Sević, a Grad Valjevo i Turistička organizacija Valjevo su aktivno sufinansirali i pomagali realizaciju nekoliko festivala. Di fest, koji se po drugi put održava, je možda i centralna manifestacija ove godine na Divčibarama. Krenuli smo prošle nedelje sa Slikarskom kolonijom koja je funkcionisala par dana i deo rezultata ćete moći da vidite u hotelu Heba, a tu su bili i ljudi iz operske škole iz Beograda“, rekao je gradonačelnik Gvozdenović i dodao da je postavljen i parkovski imobilijar na javnim površinama Divčibara i da je u toku realizacija nekoliko projekata koje je Grad označio kao prioritete, a među kojima je primaran projekat kanalizacije.\nČlan Gradskog veća i član radne grupe za Divčibare arhitekta David Maksimović je dao detaljan izveštaj o svemu što je do sada urađeno i planovima ove radne grupe za drugi deo 2017. godine i 2018. godinu.\n,,Jedan od najvećih prioriteta Grada od sredine prošle godine su Divčibare. Zaključak razgovora koji sam imao sa gradonačelnikom Valjeva i zamenikom gradonačelnika Valjeva je da su Divčibare neopravdano zapostavljene. To je veliki potencijal za razvoj grada i u skladu sa tim mi smo i formirali radnu grupu i napravili plan razvoja Divčibara za period od 2016. do 2020. godine, koji smo nazvali Naše Divčibare 2020. Tu smo sumirali sve moguće aktivnosti na Divčibarama za taj period, sa jednom jedinom idejom- da fokus svih naših aktivnosti bude na izgradnji infrastrukture, jer smo to prepoznali kao ključni problem za dalji razvoj Divčibara. Sve naše aktivnosti su bile usmerene na to, što ne podrazumeva da ne treba raditi i ostale tekuće stvari koje su neophodne za život i funkcionisanje Divčibara.“\nMaksimović se nadovezao na reči gradonačelnika Gvozdenovića i detaljno objasnio važnost realizacije malih projekata od strane Grada, preparcelaciju i meteo stanicu. On je istakao da je postavljanjem meteorološke stanice rešen problem dosadašnje neinformisanosti o visini snežnog pokrivača na ovoj planini, da ćemo ubuduće na RTS-u imati ovu informaciju koja je jedan od osnovnih razloga opredeljivanja određenih turista da dođu, kao i važnost urađene preparcelacije kojom je grad Valjevo omogućio da se kapital Grada aktivira, a da ljudi koji su na parcelama Grada izgradili svoje privatne objekte iste legalizuju i uknjiže.\n,,Grad ima preko 100 hektara svojih parcela na Divčibarama, na kojima su izgrađeni privatni objekti. Preparcelacijom je Grad zarobio svoju imovinu, a ljudi koji su na toj imovini izgradili svoje privatne objekte zadnjih 20 do 30 godina, nisu uspeli da reše svoje životne probleme. Očekujemo da će se do kraja ove godine, uz pomoć Grada, Saobraćajnog instituta CIP i ljudi koji vole Divčibare završiti izrada projektno-tehničke dokumentacije za kanalizaciju“, rekao je Maksimović i dodao da je radna grupa za Divčibare zaključila da prva godina rada treba da bude fokusirana na izradu projektno-tehničke dokumentacije, jer projekti omogućavaju pristup različitim fondovima i omogućavaju da se dobije novac od Ministarstva i nekih drugih fondova koji bi bili raspoloženi da ulažu u ni malo jeftinu infrastrukturu Divčibara.\nU okviru popisivanja i obeležavanja svih Gradskih parcela na Divčibarama, završeno je i popisivanje šuma koje pripadaju Gradu, a započeta je i izrada elaborata koji će omogućiti da se problem bolesti šuma, bolesti potkornjaka, na Gradskim parcelama reši.\n,,U saradnji sa Vodovodom-Valjevo, Grad radi na tome da bušotine koje je finansirao prethodnih godina, aktivira i uključi u sistem vodosnadbevanja, čime bi se povećao kapacitet vodosnadbevanja za Divčibare i kvalitet vode koja je u vodovodnom sistemu. U saradnji sa Vodovodom, Grad Valjevo je izdvojio sredstva iz budžeta za 2017. godinu za rekonstrukciju vodovodne mreže i za zamenu opreme u fabrici za prečišćavanje vode. Plan je da se na celim Divčibarama izvrši zamena starih azbesnih cevi, novim polietilenskim cevima, a ova zamena je pri kraju na putu ka odmaralištu Stevan Filipović. Iznad ovog odmarališta i kroz Beogradsko naselje treba da se napravi nova ulica, koja, uz ulicu koja će voditi od centra Divčibara do nove Ski-staze, predstavlja deo plana ove radne grupe, po kom će, po prvi put, biti omogućeno da saobraćaj na Divčibarama funkcioniše po kružnom principu. Grad intenzivno radi na izradi projektno-tehničke dokumentacije za izradu novih ulica, a u toku je i definisanje naziva ulica na ovoj valjevskoj planini. Do kraja 2017. godine Grad će uložiti značajna sredstva i za asfaltiranje nekoliko postojećih makadamskih ulica. Ministarstvo turizma je izdvojilo deset miliona dinara za projekat biciklističkih i pešačkih staza i za projekat dečijeg zabavnog parka čiji se završetak izgradnje očekuje do kraja avgusta. U saradnji sa ovim ministarstvom i TO Valjevo, grad Valjevo će završiti obeležavanje mountain bike staza i obeležavanje svih pešačkih staza na Divčibarama. Proizvod toga će biti jedna velika karta u centru i mape“, najavio je Maksimović i obavestio javnost da Divčibare postaju interesantna destinacija i po nekim drugim vidovima aktivnosti. Državno prvenstvo u mountain bike-u je ove godine održano na ovoj planini, američka produkcijska kuća Red production se strateški opredelila da na Divčibarama snima svoje reklame, a na ovoj planini je u proteklih šest meseci snimljeno i nekoliko reklama za velike svetske brendove.\nNovine koje se planiraju su Gradska kuća na Divčibarama, gde će predstavnici TO Valjevo imati mogućnost da razgovaraju sa turistima i da daju informacije, kao i prostor gde će javna preduzeća, koja imaju svoje aktivnosti na Divčibarama u okviru svojih nadležnosti, moći da imaju svoje kancelarije i neku vrstu ostave ili magacina.\nParcela koja se prostire od pijace i Pepine samoposluge do stanice PU Valjevo na Divčibarama, a koja je u vlasništvu Grada je prepoznata od strane Grada i Odeljenja za urbanizam Valjeva kao mesto gde bi se gradile planirane zgrade i centralni parking. Završetak izrade ovog projekta je planiran za ovu godinu, a time bi se stvorili preduslovi da Grad može u 2018. godini da finansira izradu planiranog.\nMaksimović je spomenuo i sve ono što utiče na dalji razvoj Divčibara, a što nisu direktno zasluge Grada, mada Grad pomaže da se ostvare.\n,,Preduzeće Putevi Srbije je investitor sanacije klizišta na putu Bogdanovića Brdo-Divčibare, gde se završetak radova očekuje u narednih mesec dana i trotoara i rasveta u centru Divčibara, što je planirano da se završi u narednih dva do tri meseca. Grad Valjevo je prodavanjem Kampa Breza porodici Teodosić omogućio da se na Divčibarama izgradi novi sportski kamp. Investicija Teodosića podrazumeva izgradnju tri hotela sa četiri i tri zvezdice, otvoren bazen, veliku sportsku halu, otvorene košarkaške, fudbalske i odbojkaške terene, što Grad veoma podržava. Značajno je i aktiviranje ski-staze Crni vrh početkom prošle godine, koje je omogućio Grad u saradnji sa firmom Kej invest nekretnine. Firma Kej invest je uložila značajna sredstva da se za ovu stazu obezbedi sistem za veštačko osnežavanje, što je i preduslov da skijalište radi tokom cele zimske sezone“, rekao je Maksimović i naglasio da je kupovinom i rekonstrukcijom pumpe na Divčibarama, firma Ingrap-Omni omogućila da ljudi imaju mogućnost da sipaju gorivo.\nMaksimović je dodao i da je u razgovoru sa direktorom Elektrodistribucije Valjevo Zoranom Nikolićem saznao da će završetkom rekonstrukcije dalekovoda sa valjevske strane, koja je u toku, Divčibare imati napajanje sa dve strane, čime će problem snabdevanja Divčibara električnom energijom biti u potpunosti rešen.\nU panel diskusiji, pored spomenutih, učestvovali su članovi radne grupe za Divčibare: predsednik Skupštine grada Valjeva Milorad Ilić, zamenik predsednika Skupštine grada Valjeva i direktor NSZ filijala Valjevo Mihajlo Milutinović, direktorka TO Valjevo Ana Marković, direktori valjevskih javnih preduzeća Vidrak i Polet, kao i predstavnici ugostiteljskih objekata na ovoj maljenskoj visoravni, vlasnici hotela Heba na Divčibarama Coka Stević i Saša Stević koji je ujedno i član radne grupe za Divčibare i menadžerka hotela Pepa Branka Ilić.\nRadnu grupu Divčibare je ovom prilikom posetio direktor Koridora Srbije Zoran Babić. Ova radna grupa je formirana prošle godine, nakon Di festa, na inicijativu gradonačelnika Gvozdenovića i održala je oko desetak sastanaka tokom proteklih godinu dana.\nGradonačelnik Gvozdenović je, nakon panel diskusije, otvorio program ,,Naše Divčibare“ u centru Divčibara i poželeo prisutnima dobrodošlicu, ugodan boravak i dobru zabavu na Di festu.\nMnoštvo posetilaca se okupilo na livadi ispred centralne bine na kojoj je izveden zabavni program u kom su učestvovali: KUD Abrašević iz Valjeva, balerine Studija M, deca iz predškolske i starije grupe Kreativne radionice ,,Pinokio“ iz Valjeva, deca iz starije grupe Predškolske ustanove ,,Leptirić“ iz Lajkovca, Usref Osmanović promocijom svoje knjige ,,Tri pisma“ i grupa ,,Kraljevski karneval“ iz Banje Koviljače.\nOrganizator ove manifestacije, Studio M iz Valjeva, se potrudio da na livadi sa leve i desne strane bine, prisutnima upriliči i sportsko-rekreativne programe u kojima su učestvovali valjevski sportski klubovi: Karate klub ,,014“, Atletski klub ,,Arena 014“ i Rvački klub ,,Mladost“, kao i instruktorka joge Baja Bange Namkose koja je ovom prilikom održala radionicu joge pod nazivom Hodanje po vodi. Namkose, poznata po ulozi u seriji ,,Vojna akademija“, je ovu radionicu održala kao početnu u nizu vikend-radionica koje će se održavati u hotelu Heba na Divčibarama i izjavila da je vazduh na ovoj planini idealan za jednu od planiranih radionica, Jogu na prelepim obroncima Divčibara.\nU publici je, uz one koji su došli da podrže učesnike, bilo i mnoštvo turista. Prisutni su do kasnih večernjih sati, osim programa na centralnoj bini, učestvovali u pešačenju po utvrđenoj maršuti, sportsko-rekreativnim radionicama, panoramskoj vožnji žičarom, promociji Open minded festa i posetili štand TO Valjevo i izložbene tezge na kojima su uglavnom bili izloženi proizvodi iz domaće radinosti.\nZavršene i planirane aktivnosti radne grupe za Divčibare i reka posetilaca Di festa ukazuju na lepu budućnost ove valjevske lepotice.\nPrevious PROGRAM ZA 30. jul 2017. NAŠE DIVČIBARE\nNext SAOPŠTENJE MOUNTAIN MUSIC FEST 2017.


"Naravno, ljudske sudbine i nemogućnost slobodnog kretanja ljudi je mnogo teži problem, ali sa ekonomskog aspekta moram reći da Srbija proda više robe na Kosovu nego u Rusiji i tri puta više robe nego što Albanija proda na Kosovu. Dakle, Srbija je prepoznala svoj interes i trude se da maksimalno pojednostave uslove za poslovanje, a šta mi glumimo?! Evo, samo da uvedemo iste ili barem slične uslove kao i Srbija i problem će biti rešen", kaže Cenić. Opširnije u tekstu Mirne Sadiković "BiH – Kosovo: Riješiti pitanje viza po uzoru na Srbiju".\nPasoš Kosova, arhivska fotografija\n"Možemo da krenemo u Evropu i svijet, a Bosna – koja nam je tu, bukvalno na korak – ne možemo da odemo. Mnogi građana sa Kosova koji imaju porodične veze sa Bosnom, ne mogu da odu, jer procedura vađenja viza za BiH je katastrofalna. Imam osjećaj da bi lakše dobio vizu za Švedsku, Norvešku, Ameriku nego za BiH", navodi Fadil Redžepi, te ističe:\n"Pokušavao sam, ali to su razne peripetije, od prijedloga Ambasade u Skoplju da tražim 'dozvolu' Ministarstva vanjskih poslova, kao da idem na mjesec."\n"Nadam se da će ubrzo neko nešto učiniti po ovom pitanju da bi ljudi mogli slobodno da se kreću, da posjećuju svoju rodbinu, prijatelje, i uopšte da odu i vide grad Sarajevo i BiH", iskreno će Redžepi.\n"Koliko smo shvatili, problem je u Banjaluci a ne u Sarajevu. To je za žaljenje, zato što Kosovari sada sa ličnom kartom putuju u Makedoniju, Albaniju, Crnu Goru i Srbiju, a Kosovo i BiH su jedine zemlje na Balkanu sa viznim režimom. Od ovoga ispaštaju građani, studenti, biznismeni, ove države, ali nadam se da će se ova balkanska tvrdoglavost riješiti u sklopu evropskih integracija", kaže Seljimi. Više detalja u priči Amre Zejneli "Kosovo: Vađenje viza za BiH donosi brojne prepreke".


Tema najnovijeg Mostu Radija Slobodna Evropa bila je snaga ekoloških pokreta u Srbiji. Sagovornici su bili Biljana Stojković, profesorka Fakulteta bioloških nauka u Beogradu, i ekološki aktivista Aleksandar Jovanović\nU Mostu Radija Slobodna Evropa razgovaralo o tome koji su uzroci stalnih tenzija u odnosima između Srbije i Crne Gore. Sagovornici su bili Čedomir Čupić, profesor Fakulteta političkih nauka u Beogradu, i Miodrag Vlahović, bivši ministar inostranih poslova Crne Gore.\nMost: Ide li Srbin rado u vojnike?\nMost: Može li udružena opozicija BiH oboriti Dodika, Izetbegovića i Čovića?\nSagovornici su bili dva politička analitičara - Tanja Topić iz Banjaluke i Adnan Huskić iz Sarajeva.\nSagovornici su bili predstavnici Transparency International-a, međunarodne organizacije za borbu protiv korupcije: Ivana Korajlić, izvršna direktorka te organizacije u Bosni i Hercegovini, i Nemanja Nenadić, programski direktor Transparency International-a u Srbiji.


“Glas za napuštanje Evropske unije omogućio bi uspostavljanje finansijske kontrole nad gradom Londonom, smanjio bi se rizik od budućih kriza evrozone a Velika Britanija će vratiti primat nad područjima kao što je oporezivanje. Izlaskom iz EU-a London bi postao konkurentniji i prosperitetni globalni finansijski centar”, istakli su Geoghegan i Udale.\nDebate o tome hoće li Velika Britanija napustiti EU uveliko se organiziraju u toj zemlji, a u međuvremenu je premijer David Cameron optužen da oobmanjuje narod o tome koliko je obećao da će njegova zemlja primiti migranata. Nezadovoljni građani ističu da je Cameron “previše bogat” da bi razumio zabrinutost građana.\nGrađani Velike Britanije na referendumu 23. juna glasaće o tome da li su za ostanak u EU ili ne. Klix.ba\nTagovi: bregziteufinansijski centarizborlondonstrucnjacivazno


» Veliko interesovanje za EU programe za preduzetnike u Nišu\nSala EU info kutka u Nišu bila je mala da primi sve zainteresovane za prezentaciju EU programa COSME i HORIZONT 2020, održanu u okviru kampanje ,,Evropa za tebe’’ koju organizuju Delegacije EU u Republici Srbiji i EU info kutak do kraja godine. Govoreći o HORIZONT 2020 programu za istraživanja i novacije, Biljana Glišić iz Centra za EU integracije Privredne komore Srbije podstakla je prisutne na to da ,,inovacija mora da rešava konkretan problem i bude jednostavna za upotrebu. Izuzetno je bitno da se informišete o konkurenciji na tržištu, ne domaćem već međunarodnom jer je reč o nadnacionalnom programu’’.\nSavetnica za COSME program pri Centru za EU integracije Privredne komore Srbije Jovana Stanojević je rekla da je reč o ,,programu Evropske unije za mala i srednja preduzeća sa ciljem jačanja saradnje sadašnjih i budućih članica Unije’’. Ona je predstavila i program Erazmus za mlade preduzetnike za koji će od februara naredne godine ralizovati Privredna komora Srbije. ,,Kroz ovaj program za poslovanje u stranoj kompaniji u periodu od jednog do šest meseci mogu da apliciraju svi – i studenti i nezaposleni i zaposleni čije je preduzeće mlađe od tri godine’’, objašnjava Stanojevićeva.\nEvropsku mrežu preduzetništva predstavio je profesor Ekonomskog fakulteta u Nišu dr Vladislav Marjanović. On je kazao da je reč o najvećoj mreži za podršku malim i srednjim preduzećima koja na području Evropske unije postoji od 2008. godine. ,,Nju čine članice EU i još 80 država što znači da je ovo geografski veoma raširena mreža na nekoliko kontinenata. Ona pruža čitav set potpuno besplatnih usluga svojim članicama’’, kazao je Marjanović i dodao da se njome kombinuje međunarodna poslovna stručnost s lokalnim znanjem.\nNa info danu u EU info kutku predstavljene su i usluge Uni Credit banke za privrednike, a nakon oficijalnog dela održan je speed dating prisutnih preduzetnika sa predstavncima Privredne komore Srbije, Evropske mreže preduzetništva, Uni Credit banke ali i lokalnim – Kancelarije za lokalni ekonomski razvoj i projekte, Regionalne razvojne agencije ,,Jug’’ i Regionalne privredne komore Nišavskog, Pirotskog i Topličkog okruga.\nNasilje u porodici – uzroci i posledice


Haradinaj pozvao kosovske Bošnjake da posreduju u Sarajevu\nPremijer Kosova, Ramuš Haradinaj, pozvao je Bošnjake Kosova da pošalju poruku zvaničnom Sarajevu da se poduzmu koraci koji su potrebni za priznanje nezavisnosti, a da se počne sa priznanjem dokumenata kako bi građani mogli da se slobodno kreću.\n„To je veoma ljudsko a pored toga, od toga ima koristi i ekonomija obe zemlje“, kazao je Haradinaj u Vladi Kosova na obeležavanju Dana Bošnjaka.\n„Danas se osećam kao jedan od vas“, poručio je Haradinaj okupljenim Bošnjacima.\nOn je dodao da kosovski Bošnjaci imaju dobre istorijske odnose sa Albancima, ali i sa ostalim zajednicama. Bošnjaci u Haradinajevoj vladi imaju jedno ministarsko mesto, a u Skupštini ih zastupljaju troje poslanika.


Policijski službenici Državne agencije za istrage i zaštitu (SIPA), 13.07.2017. godine, u nastavku operativne akcije „Volan“, slobode su lišili šest osoba zbog postojanja osnova sumnje da su počinile kazneno djelo organizirani kriminal u svezi s kaznenim djelima krijumčarenje, teška krađa i iznuda.\nOsobe su lišene slobode po nalogu Tužiteljstva BiH zbog postojanja osnova sumnje da su, kao pripadnici grupe za organizirani kriminal, u periodu od 2010. godine do danas, na području Bosne i Hercegovine, otuđivali motorna vozila uporabom sofisticiranog alata i opreme, s ciljem pribavljanja protupravne imovinske koristi. Istragom je utvrđeno da su otuđena vozila odvozili i sakrivali na različite lokacije, zatim organizirali njihovo prebacivanje preko granice BiH, izbjegavajući mjere carinske i granične kontrole, nakon čega su vozila ili dijelove vozila prodavali na području Republike Srbije, Republike Hrvatske, Crne Gore i šire, ili ih prodavali na području Bosne i Hercegovine u dijelovima ili cjelovito, odnosno za novac vršili povrat otuđenih vozila vlasnicima. Svaki od pripadnika ove kriminalne grupe imao je točno određenu ulogu i unaprijed određene zadatke, za šta je dobijao određeni procent novca od konačne dobiti. Provođenjem operativnih i istražnih radnji prikupljeni su dokazi koji ukazuju da su pomenute osobe, na opisani način, povezane sa otuđenjem više od 100 različitih motornih vozila.\nPolicijski službenici SIPA-e nastavljaju rad na dokumentiranju navedenih kaznenih djela i poduzimanju drugih mjera, a o rezultatima navedenih aktivnosti javnost će biti pravovremeno obaviještena.\nZahvaljujemo se Obavještajno-sigurnosnoj agenciji BiH, MUP-u Republike Srbije, Graničnoj policiji BiH, MUP-u Županije Sarajevo i MUP-u Republike Srpske na pruženoj pomoći prilikom realizacije ove akcije, koja predstavlja jednu od najsloženijih policijskih akcija u Bosni i Hercegovini.


Ivković nezadovoljan odnosom prema igri - Sportske.net\nIvković nezadovoljan odnosom prema igri\nUprkos činjenici da je košarkaška reprezentacija Srbije u prethodnih sedam dana zabeležila čak pet pobeda i osvojila dva turnira, selektor Dušan Ivković nije u potpunosti zadovoljan onim što su njegovi izabranici pokazali u susretima sa Mađarskom i Turskom.\nSrbija je sinoć, u finalu "Trofeja Beograda", savladala reprezentaciju Turske i na taj način pobedom okončala pripremni period uoči starta kvalifikacija za EP u Sloveniji 2013. godine.\nSelektor Dušan Ivković bio je zadovoljan trijumfom svojih izabranika ali je imao i zamerke na odnos prema igri na čemu će morati da se poradi do prvog susreta kvalifikacija koji "Orlovi" igraju protiv Islanda.\n"Bila je ovo naša generalna proba pred start kvalifikacija. Ne mogu da budem zadovoljan u punoj meri odnosom prema igri. Moramo podići nivo agresivnosti i koncentracije, jer nas čeka čak deset utakmica u narednih 25 dana. Imamo određenih problema, a čeka nas naporan period, sa veoma delikatnim gostovanjima" rekao je Dušan Ivković.\nPohvale na račun naše reprezentacije i rad selektora Ivkovića izneo je i Bogdan Tanjević, strateg selekcije Turske koja je sinoć savladana u finalu "Trofeja Beograda.\n"Srbija je ostavila daleko najbolji utisak na turniru i zasluženo trijumfovala. Posebno su me oduševili mladi igrači koji do sada nisam gledao u sastavu reprezentaciji Srbije" istakao je Tanjević.\nNaši najbolji košarkaši prvi susret u kvalifikacijama za EP 2013. godine igraju na Islandu 14. avgusta.\nTaj meč igra se od 20 časova a nakon toga "Orlove" očekuje derbi grupe "A" 18. avgusta sa Crnom Gorom u Beogradu.